Cara Buat Mee Kari Padu, Bertambah Kuah Dibuatnya, Sedap Sangat!

Ada yang terasa nak makan mee kari tak? Ha! Apa kata korang tengok resepi lengkap masak mee kari padu kat sini.
Memang korang puas hati dengan hasil dan rasanya. Sedap sangat! Lauk penuh dengan seafood. Kuah karinya pun pekat. Boleh licin mangkuk dibuatnya!
Mee kari ni orang tak buat hari-hari. Biasanya akan dijadikan menu untuk open house atau jamuan. Kalau nak buat mee kari ni hujung minggu sesuai lah.
Baca juga: Resipi Mee Kuah Udang Pikat Hati Mentua, Simple Tapi Lazat & Menyelerakan
Sebab bahan nak masak mee kari yang sedap macam ni boleh tahan banyak juga. Kalau guna bahan yang banyak, mesti renyah sikit kerja nak masak nanti.
Kat tempat saya memang takde jual mee kari yang padu macam ni. Semua kuah cair je. Susah nak jumpa mee kari kuah padu. So, cara paling mudah kena buat sendiri.
Rasa sakit hati beli mee kari yang tak ngam dengan tekak. Boleh spoil mood nak makan nanti.
Resepi mee kari padu ni telah di kongsikan oleh Norhidayah Mohd Aripin. Tengok gambar pun dah kecur liur dibuatnya!

Resipi Mee Kari

Bahan-bahan Tumis:

5 biji bunga lawang
2 batang kulit kayu manis
10 biji buah pelaga
1/2 sudu teh halba
1 sudu teh serbuk jintan manis dan putih
2 biji bawang merah
3 ulas bawang putih
7 tangkai cili kering kisar
1 sudu besar serbuk cili
1 sudu kecil pes asam jawa

Bahan Rempah:

3 sudu besar serbuk kari ikan & udang
3 sudu besar kari ikan pedas
2 sudu besar rempah sup
2 sudu besar serbuk kurma

Bahan hiasan:

Telur rebus
Daun Sup
Cili api
Taugeh celur
Bawang goreng
Limau kasturi
Sayur park choy celur

Bahan lain:

Mee 4 bungkus. Sukatan ini sesuai utnuk 15 orang makan.
Pati bilis dan pati ayam – optional
6 biji ubi kentang saiz sebesar tapak tangan – direbus
2500ml + 2500ml air
Garam
1 kotak santan

Cara penyediaan:
1. Masukkan serai dan kacau hingga naik bau.
2. Bila bahan tumis sedikit garing, masukkan rempah. Jika tak nak masuk santan, lebihkan rempah.
3. Perlahankan api, gaul sebati hingga rempah naik bau dan garing.
4. Masukkan pati bilis dan pati ayam. Jika tak nak guna pati bilis boleh kisar bilis dengan bawang dan pati ayam gantikan dengan stok air rebusan ayam sedikit. Tak perlu banyak. Hanya sebagai penambah rasa.
5. Masukkan air sedikit dan biarkan rempah masak lama untuk lebih ummphh.
6. Sementara tu, kisar 6 biji ubi kentang saiz sebesar tapak tangan yang dah direbus. Jika suka pekat tanpa santan, boleh lebihkan ubi kentang.
7. Rempah dah pecah minyak boleh masukkan kentang kisar tadi.
8. Tambah 2500ml air lebih kurang, masuk garam. Biar mendidih. Tambah lagi air lebih kurang 2500ml.
9. Tak perlu tunggu menggelegak, boleh masuk terus fishball, fishcake dan tauhu goreng yang dah siap potong.
10. Masukkan santan 1 kotak, supaya rasa balance berlemak. Tak nak boleh abaikan. 1 kotak dah cukup. Suka lagi lemak tambah lagi satu kotak. 1 kotak lebih kurang 1 cawan santan pekat
11. Bila dah mendidih, menggelegak lama. Ulang sekali lagi. Bila mendidih, menggelegak lama. Baru masukkan bahan seafood. Bila masuk time menggelegak dah lama, cepat masak bahan seafood. Sotong bila tak overcook, isinya besar dan tak mengecut.
12. Udang pulak bila masak just nice, tak overcook bentuknya C bukan O. Ok, udang ni pastikan bersih dibuang najis kat atas belakang tu ya.
13. Masukkan pula kerang. Godak godak sikit, rasa dulu.
14. Dah cukup masin, masam, pedas dan lemak semua tu, tak perlu lama lama dah boleh tutup api.
Siap untuk dihidang dan selamat mencuba.


Cara Buat Mee Kuah Versi Kelantan, Sedap Hirup Sampai Titisan Terakhir!

Kalau ada daging banyak kat rumah tapi tak tahu nak masak apa, jom buat mee kuah versi Kelantan ni. Sedap kalau buat mee kuah guna daging sebab air daging tu akan jadi rasa manis.
Sesuai juga dihidangkan pada tetamu yang datang ke rumah. Pasti mereka akan hirup kuah sampai licin sebab terlampau sedap! Jom lihat resipi di bawah yang merupakan hasil perkongsian oleh Tuan Adriana Arissa.
RESIPI MEE KUAH VERSI KELANTAN
Bahan-bahan:

1 bungkus mee
Daging – hiris nipis (Boleh tambah lauk-lauk lain)
7 ulas bawang putih  – tumbuk
1 sudu kecik lada hitam-  tumbuk
1 ketul kiub daging @ ayam (jika ada)
Sayur – kubis, sawi, carrot, tomato
Cili merah besar
Telur
Garan
Gula
Kicap sotong (jika ada)

Cara-cara:

Tumiskan bawang putih dan lada hitam yang sudah ditumbuk sehingga wangi/perang.
Kemudian masukkan daging. Tunggu sehingga air daging keluar, baru masukkan air. Biarkan mendidih.
Masukkan pula kiub ayam @ daging.
Pecahkan telur sebiji-sebiji. Biarkan separuh masak.
Kemudian masukkan sayur-sayuran.
Akhir sekalo, masukkan garam dan gula secukupnya serta kicap sotong secukup rasa. Siap kuah.
Celur mee asing atau boleh masukkan terus mee ke dalam kuah.

Siap untuk dihidangkan bersama cili jeruk dan serbuk lada sulah. Selamat mencuba!

Kredit resipi: Tuan Adriana Arissa
Baca juga: Resipi Bihun Sup Chinese Style Yang Sedap, Senang Je Nak Masak


Mee Kuning Buat Sendiri, Lagi Kenyal Dan Jimat Guna 5 BAHAN Ini

Kadang-kadang tekak ni teringin nak makan mee kuning, tapi bila beli, ada pula yang tak habiskan, tamat tempoh pula.
Jadi apa kata kita buat mee sendiri di rumah, dengan resipi daripada Siti Aisyah, yang hanya gunakan empat bahan ini sahaja.
Baca juga: Cara Buat Mee Kari Padu, Bertambah Kuah Dibuatnya, Sedap Sangat!
Kalau ada yang suka tekstur lembik-lembik, boleh rebus lama sikit.

Resipi Mee Kuning Homemade
Bahan-bahan:

½ kg tepung gandum
2 cawan air
Pewarna kuning/kunyit
1 biji telur
2 cubit garam

Cara membuatnya:

1. Masukkan semua bahan di dalam bekas. Tuang air sedikit demi sedikit. Uli tepung hingga doh sebati dan licin.
2. Setelah siap diuli, bulatkan doh dan taburkan tepung banyak-banyak.
3. Canaikan doh dengan kayu pencanai hingga menjadi nipis.
4. Lipat doh (seperti dalam gambar) dan potong kecil-kecil.

5. Dah siap potong, leraikannya tabur tepung lagi elak dari melekat.
6. Didihkan air dalam periuk kemudian celurkan mee yang sudah dileraikan tadi. Celur dalam 3 minit.
7. Lepas celur, letak dalam bekas, gaul dgn minyak sikit supaya mee tidak melekat.
Siap!
Nota:

Sukatan tepung gandum, ikut berapa banyak yang kita nak. Semangkuk ni pun boleh dapat berat sekilo.
Resipi ini tidak menggunakan tak gunakan air abu atau air kapur.
Basuh dengan air supaya kanji dekat mee tu hilang.Kemudian boleh goreng ikut citarasa kita semua.
Jika tiada mesin mee, potong dengan pisau pun boleh.

Selamat mencuba resipi ini.
Baca juga: Mee Tepung Chinese Style, Uli Sendiri Guna 4 BAHAN Ini


Cara Buat Mee Rebus Terengganu Stail, 5 Minit Dah Siap Masak

Siapa yang bakal berkunjung ke negeri Terengganu, wajib cuba mee rebus bila tiba di sana. Kalau nak cuba buat sendiri kat rumah mudah je. Tak perlu susah-susah ke Terengganu kalau tiba-tiba mengidam nak makan.
Tak sampai 10 minit dah siap masak. Kalau tak tahu nak makan malam apa boleh cuba resipi mee rebus Terengganu yang merupakan hasil perkongsian oleh Umi Watie di bawah. Memang confirm sedap!
Baca juga: Buat Sendiri Mee Kuning Guna 4 Bahan Je, Lebih Selamat Tanpa Pengawet!
RESIPI MEE REBUS TERENGGANU STYLE
Bahan-bahan:

3 ulas bawang putih
½ inci halia
Isi ayam
Isi daging
2 liter air
Lobak merah
Sawi
Fish cake
Fish ball
Garam
Serbuk lada sulah
Telur
Tomato
Chili oil
Garlic oil

Cara-cara:

Tumiskan 3 ulas bawang putih Dan ½ inci halia. Kisar halus semua bahan ni.

Bila bahan tumisan dah wangi, masukkan sumber protein kita, isi ayam atau daging.

Masukkan air secukupnya.

Masukkan lobak merah, sawi, fishball dan fish cake.

Bila kuah dah menggelegak, masukkan mee kuning yang sudah dibasuh.

Perasakan dengan garam dan serbuk lada sulah.

Masukkan telur ayam ikut berapa orang nak makan.

Akhir sekali, masukkan tomato.
Siap untuk dimakan! Hidangkan dengan chili oil dan garlic oil.

Kredit: Umi Watie
Baca juga: Tips Hilangkan Rasa Kapur Pada Mi Kuning, Rendam Dengan ‘1 Bahan’ Ini Saja


Cara Buat Mi Wantan Kicap Dengan Dumpling Ayam, Lagi Puas Repeat Makan di Rumah

Siapa je yang tak suka makan Mi Wantan kalau tengah mencari chinese cuisine. Mesti ramai penggemar resipi ini kan?
Pernah tak korang mencuba resepi mee wantan kicap bersama dumpling ayam? Tak pernah? Ini memang resipi yang korang patut simpan siap-siap.
Mi wantan yang akan dikongsikan hari ini digabungkan dengan hidangan dumpling ayam yang diperbuat dari kulit wantan frozen.
Baca juga: Resipi Mi Kicap Sedap Yang Amat. Lagi Padu Bila Ada Ayam Goreng Perap
Cara penyediaannya sangatlah mudah dan boleh dipelbagaikan cara masaknya.
Tapi, kali ini mari kita ikuti resipi yang dikongsikan oleh Puteri Hana Sofia melalui laman facebooknya.
Rasa tak sabar nak mencubanya. Sebab dilihat pada gambar saja sudah cukup menyelerakan.
Kepada yang tak gemar makan nasi waktu malam, apa kata anda cuba resipi ini. Sedap tau!
Resipi Mi Wantan Kicap Dengan Dumpling Ayam

Bahan Mi Wantan Kicap:

Mi wantan – dicelur
Sayur sawi – dicelur
Isi ayam bahagian dada – digoreng
Udang – digoreng
Halia -dihiris
Lobak merah – dicincang
Bawang putih – dihiris
Bawang holland – dicincang
Cili padi / lada hitam – ikut selera masing-masing
1 sudu sos seafood/tiram
1 sudu minyak bijan
1 sudu kecil kicap pekat
1 sudu serbuk pati ayam
Bancuhan air tepung jagung – untuk pekatkan kuah

Bahan dumpling ayam:

Kulit wantan frozen
Isi ayam – dicincang
Lobak merah – dihiris
Cili padi/lada hitam – ikut selera masing-masing
1 sudu sos seafood
1 sudu serbuk paprika
1 sudu oregano
Halia – dicincang
1 sudu serbuk pati ayam
1 sudu serbuk kayu manis – ikut selera masing-masing
Secubit garam

Cara penyediaan kuah kicap:
1. Tumis bawang putih, bawang holland sehingga kekuningan dan titiskan sedikit minyak bijan, air, sos tiram, cili padi, kicap manis dan kicap pekat.
2. Kemudian, perasakan garam dalam kuah kicap dengan secukup rasa.
3. Masukkan air bancuhan tepung jagung, kuahnya biar agak pekat sikit, Masak sehingga kuah mendidih dan ketepikan.
Cara penyediaan dumpling ayam:
1. Satukan ke semua bahan dumpling ayam kecuali kulit wantan. Gaul sampai rata dan ketepikan.
2. Masukkan inti dumpling ayam atas kulit wantan dan kemaskan ikut creativity masing-masing.
3. Panaskan minyak dan goreng sampai warna keemasan. Tos dan ketepikan.
Cara penyediaan mi wantan kicap:
1. Masukkan mee wantan yang telah ditos tadi ke dalam mangkuk.
2. Gaulkan dengan sedikit kuah kicap. Kemudian tuang dalam mangkuk.
3. Ayam yang digoreng tadi, dihiris nipis susun di atas mee bersama sayur dan udang.
4. Akhir sekali, tuang sedikit kuah kicap tadi. Hiaskan hidangan dah siap!
Selamat mencuba!


Cara Buat Muruku Cheese, Kudapan Kegemaran Semua, Wajib Cuba Sempena Deepavali

Siapa dekat sini peminat muruku cheese? Sempena Deepavali nanti, jom kita buat sendiri di rumah versi yang ada cheese ini. Sedap tau buat kunyah-kunyah!

Macam yang kita semua tahu muruku merupakan sejenis makanan yang berasal dari India. Perkataan muruku ini berasal dari bahasa Tamil yang bermaksud ‘berpusar’.
Samalah macam tekstur muruku yang berbentuk pusaran dan sangat rangup apabila masuk ke dalam mulut.
Baca juga: Teringin Nak Rasa ‘Pani Puri’? Ini Cara Membuatnya
Muruku boleh dimasak dengan perisa asli atau menggunakan cheese. Dan bahan-bahan yang digunakan juga tak renyah. Jadi memang mudah.
Resipi Muruku Cheese ini telah dikongsikan oleh Nazri Ahmad menerusi Facebook. Beliau mengadun ke semua bahan mengunakan mesin falcon dan terus membentuk muruku kemudian menggoreng dengan kuantiti minyak yang banyak.
Jom kita ikuti satu persatu bahan dan cara-cara di bawah.

Resipi Muruku Cheese

Bahan-bahan:

500g tepung pulut
100g cheddar parut
100g gula aising
2 biji telur
180ml air
2 sdb maggi secukup rasa

Cara-cara penyediaan:
1. Menggunakan mesin falcon, masukkan semua bahan ke dalamnya. Boleh juga diuli guna tangan hingga sebati.

2. Bila dah sebati, tekan butang acuan pada mesin untuk mengeluarkan adunan muruku sambil dibentuk berpusar di atas tapak tangan. Buat sehingga semua adunan habis.

3. Panaskan minyak yang banyak dan goreng muruk cheese.
4. Angkat bila muruku kelihatan kekuningan dan toskan. Siap!

Bila dah siap, boleh letak muruku cheese tersebut dalam balang atau seal dalam plastik supaya tak masuk angin.
Kebiasaanya muruku akan dijadikan juadah kuih ketika perayaan Deepavali untuk dihidangkan kepada tetamu.
Semoga resipi ini bermanfaat pada yang ingin mencubanya di rumah.


Cara Buat ‘Mushroom Seasoning Homemade’, Lebih Jimat Dari Beli

Seorang wanita berkongsikan cara-cara membuat Mushroom Seasoning Homemade yang mudah dan jimat.
Banyak kegunaannya yang ramai tak tahu salah satunya adalah pengganti untuk sesiapa yang sering menggunakan MSG sebagai perasa tambahan pada masakan.
Kalau masak apa-apa bila letak Mushroom Seasoming ni auto masakan jadi sedap dan cukup rasa. Jom lihat cara-cara membuatnya di bawah.
RESIPI MUSHROOM SEASONING HOMEMADE
Bahan-bahan yang digunakan:

100g dried mushroom
50g garam
50g gula

Cara-cara:
1. Bakar semua bahan dalam oven atau air fryer selama 20 minit.

2. Kemudian kisar selama 1 minit menggunakan TM6, terus menjadi serbuk halus.

3. Jika tiada TM6, boleh guna blender kering tapi perlu kisar sikit demi sikit.

4. Simpan dalam botol dan siap!

Kredit: Nawal Yasmin Mat Noh
Baca juga: Doktor Kongsi Resipi Kiub Pati Ayam Homemade, Lebih Sihat & Tanpa MSG


Cara Buat Nasi Air Pantai Timur, Semangkuk Confirm Tak Cukup!

Sedapnya kalau dapat makan nasi air pantai timur ni. Kalau rentas negeri, boleh tahan jauh juga semata-mata untuk makan nasi air.
Apa kata jom buat sendiri kat rumah. Senang je, tak susah mana pun. Boleh makan puas-puas! Ikut saja resipi perkongsian oleh Noremah Ahmad di bawah.
Baca juga: Resipi Kuetiau Sup Chinese Style Paling Mudah, Anak-Anak Pasti Suka
Resipi Nasi Air Pantai Timur
Bahan sup/kuah:

Sedikit minyak masak
10 ulas bawang putih (ketuk)
3 inci halia muda (ketuk)
Akar daun sup
Kicap
Daging/ayam
Meatball
1 kiub pati ayam
2 sudu sos ikan
1 batang serai (ketuk)
Air secukupnya

Cara-cara buat sup/kuah:

Tumis bahan ketuk sampai naik bau. Masukkan air, akar daun sup, serai, daging, meatball, kiub ayam, sos ikan dan kicap.
Reneh sehingga daging empuk.
Perasakan dengan garam, siap!

Bahan-bahan lain:

Nasi (kisar sekejap, masak atas dapur macam buat bubur nasi anak)
Air cili (kisar cili burung merah, sedikit gula, sedikit air, sedikit cuka, 1 sudu besar garam dan gula)
Minyak bawang putih (10 ulas bawang putih potong dadu, tumis dengan minyak banyak sampai bawang kekuningan)
Lada jeruk (hiris cili besar, letak sedikit air, cuka, gula, garam ikut citarasa)
Hirisan limau nipis
Ikan bilis goreng
Sayur yang dicelur (kangkung/sawi)
Daun sup

Selamat mencuba!

Kredit: Noremah Ahmad II


Cara Buat Nasi Lemak Guna Beras Basmathi, Nasi Cantik Berderai & Tahan Lama

Ramai tak tahu jika buat nasi lemak guna beras basmathi, nasi akan menjadi lebih tahan lama. Bukan saja rasa menjadi lebih sedap, nasi juga lebih cantik berderai.
Kalau nak tahu cara buat nasi lemak menggunakan beras basmathi, boleh ikut resipi perkongsian oleh Emy’s Bootiqs di bawah. Semoga bermanfaat!
Resipi Nasi Lemak Guna Beras Basmathi
Rahsia nasi lemak sedap dan tahan lama, sambal kick sampai jilat pinggan. Resipi arwah mak.
Bahan-bahan nasi lemak:

Beras 4 pot kecil
Santan kotak 1 kotak / santan asli
Bawang besar hiris
Sedikit halba (supaya nasi tahan lama tak basi keesokan hari)
Halia (jika suka)
Garam secubit

Cara-cara masak nasi lemak:
1. Cuci dan rendam beras basmathi dengan air garam selama 30 minit. (kalau nak guna beras biasa pun sama je sukatan air + santan)
2. Masukkan beras basmathi dalam periuk tadi bersama santan, air secukupnya dan dengan hirisan bawang serta daun pandan. (Air saya masukkan macam biasa, masukkan santan sekotak & letak jari atas beras ikut ukuran jari telunjuk. 1 pot 1 garis jari, 2 pot 2 garis jari).

3. Tabur sedikit halba supaya nasi lemak tahan lama sehingga keesokan harinya tetap tak basi. Tanak nasi lemak seperti biasa.

Resipi Sambal Berkilat Pedas Manis
Bahan-bahan:

1 biji bawang besar *
4 ulas bawang putih*
3 biji bawang kecil*
Udang kering secubit*
Cili Kering / cili giling instant puteri
Daun pandan
Gula Melaka hiris
Asam keping / air asam jawa

Cara-cara:
1. Kisar bahan bertanda (*). Tumis bahan kisar sehingga naik bau.
2. Kemudian masukkan cili giling dan tumis sampai pecah minyak menggunakan api kecil. Masukkan juga daun pandan untuk bau lebih wangi.
3. Masukkan air asam jawa atau asam keping bersama secubit garam, gula melaka dan sedikit air sampai berkilat.

Selamat mencuba!

Kredit: Emy’s Bootiqs


Cara Buat Pai Daging Carbonara, Baru Kelas Kau Jah

Pernah cuba buat sendiri Pai Daging Carbonara? Kalau tak pernah, apa kata korang cuba ikut resipinya di sini.
Pai merupakan makanan Inggeris Style yang sesuai untuk dijadikan menu sarapan pagi atau minum petang.
Cara memasaknya pun tak renyah. Teknik anyaman doh juga tak susah macam anyam tikar.
Baca juga: Donut Pintal Gebu & Lembut, Resipi Viral Sampai 151k Shares di Facebook
Resipi pai ini telah dikongsikan oleh seorang pengguna Facebook iaitu Nor Al Fatihah. Lihat pada gambar yang dikongsikan, nampak mewah betul pai beliau.
Macam kek berlauk pun ada. Jom kita ikut step by step resipi tersebut.

Resipi Pai Carbonara

Bahan inti:

2 sudu besar butter/ marjerin
1 labu bawang holland (dipotong dadu)
400 gm daging kisar
5 batang sosej (dihiris nipis)
1 tin cendawan butang (dihiris nipis)
1 sudu teh serbuk lada hitam
350 gm sos pasta prego carbonara mushroom
2 keping cheese
2 sudu besar tepung gandum
1 sudu besar gula

Bahan kulit pai:

250 gm butter
5 sudu besar gula aising
1 sudu teh esen vanila (Optional)
3 cawan tepung gandum
1 sudu teh garam halus
3 sudu besar air ais
1 biji kuning telur + pewarna kuning (untuk disapu atas pai)
Sedikit bijan hitam sebagai hiasan (optional)

Cara Membuat inti:
1. Cairkan butter atau marjerin. Tumis bawang hingga layu.
2. Masukkan daging kisar. Kacau sampai daging separuh masak.
3. Masukkan sosej, cendawan dan serbuk lada hitam. Kacau hingga masak. Masukkan pula sos pasta carbonara mushroom dan kacau sebati.
4. Masukkan cheese. Kacau lagi hingga larut dan campurkan tepung gandum sebagai pemekat. Kacau sehingga rata.
5. Perasakan dengan gula untuk balancekan rasa masin dan sedikit manis pada inti. Kacau lagi hingga agak kering. Tutup api dan sejukkan.
Cara buat kulit pai:
1. Gaul tepung gandum, gula aising dan garam. Campur butter dan esen vanila. Gaul hingga menjadi seperti serbuk roti.
2. Campur air ais dan gaul sebati hingga menjadi doh. Balut dengan plastik wrap dan simpan di dalam peti ais selama 1 jam sebelum di gunakan.
3. Untuk loyang, boleh guna loyang tart saiz 9 x 2 inci dan sapukan sedikit butter.
4. Canai separuh doh hingga agak nipis. Kemudian, terbalikkan ke atas loyang perlahan-lahan. Kemas dan ratakan.
5. Tuang inti dan buang bahagian tepi kulit yang tidak digunakan. Biar kulit sama rata dengan paras inti.
6. Separuh doh lagi di canai dan dipotong memanjang menggunakan pemotong agar-agar. Kalau tak ada, boleh potong lurus dengan pisau saja.
7. Susun memanjang doh yang dipotong tadi ke atas pai. Kemudian, anyam menjadi seperti bentuk tikar.
8. Lebihan doh di potong memanjang lagi. Ambil 2 keping doh dan pintal bersama.
9. Hias pintalan tadi di sekeliling pai dan sapu dengan kuning telur.
10. Baki doh pula ditekap dengan acuan yang disukai dan hias diatas pai. Sapu kuning telur dan taburkan bijan.
11. Bakar pada suhu 160-170C selama 1 jam, api bawah dulu 50 minit di rak tengah. Kemudian, tukar api atas saja 10 minit pada suhu 140C di rak paling bawah. Bakar hingga keperangan atau bergantung pada oven masing-masing.
12. Potong dan sedia dihidangkan panas-panas.
Selamat mencuba!


Cara Buat Pancake Paling Gebu & Lembut Walaupun Dah Sejuk

 PENULIS
myResipi

 KATEGORI
Artikel

 POSTED ON
2019-10-29 08:52:46

Bangun pagi-pagi tiba-tiba mengidam pulak pancake McDonalds. Agak-agak macam mana nak buat pancake macam tu eh? Sini nak bagitau korang yang pancake macam ni sebenarnya senang je nak buat. Makan kosong pun sedap, apatah lagi kalau dengan maple syrup atau nutella, atau dua-dua sekali. Tapi Admin tak menggalakkan korang buat macam tu lah. Nanti kencing manis. So jom kita ketahui cara buat pancake gebu dan lembut!
1. Asingkan Antara Bahan Kering & Basah
Photo Credit: altonbrown.com
Mulakan proses dengan menyatukan bahan-bahan kering iaitu tepung, baking powder, garam dan gula ke dalam satu bekas. Gaul sehingga semua dicampur rata. Selepas itu ketepikan dulu.
Kemudian, buat benda yang sama untuk bahan basah iaitu susu, butter yang dah dicairkan, telur dan esen vanilla. Kacau sehingga semua bahan sebati.
2. Campurkan Semua
Photo Credit: inspiredtaste.com
Tuangkan bahan basah ke dalam bahan kering kemudian gaul semua tapi JANGAN OVERMIX. Kalau ada sedikit ketul-ketulan yang tertinggal tak apa. Kalau overmix nanti pancake takkan jadi gebu.
3. Biarkan Adunan
Photo Credit: simplyscratch.com
Rehatkan adunan itu dalam bekas selama 15 minit sebelum mula masak. Biarkan semua bahan dalam adunan sebati.
4. Mula Masak
Photo Credit: rd.com
Panaskan satu non-stick pan atas dapur. Kalau guna pan biasa nanti susah nak masak. Pancake tu akan melekat dan pan akan jadi kotor. Dengan non-stick pan, bukan sahaja pancake takkan melekat tapi korang tak perlu letak minyak pun. Tuang adunan dan biarkan pancake sampai jadi gebu dan tukar warna keperangan. Bila nampak permukaan pancake jadi berbuih, boleh terbalikkan dan ulang proses.
5. Siap!
Photo Credit: onceuponachef.com
Apabila kedua-dua belah dah tukar keperangan, boleh angkat dan dihidang. Nak tambah rasa boleh letak maple syrup, Nutella ataupun juga buah. Ikut citarasa sendiri.
Sedap dan mudah. Tak sampai sejam pun semua proses. Bagi korang yang dah terliur, boleh cuba pagi-pagi. Semoga berjaya!


Cara Buat ‘Pasta Carbonara Asli’ Setanding Macam Di Kafe Mewah

Hidangan pasta carbonara yang asli sebenarnya tidak berkuah seperti yang kita selalu makan di kedai, kadang-kadang ada yang buat kuah sampai banjir.
Pasta carbonara yang asli hanya sedikit basah tapi tidak sampai berkuah banjir. Teksturnya pekat seolah-olah hampir tidak berkuah.
Saudara Wan Luqman ada berkongsikan cara buat pasta carbonara asli ala kafe mewah. Jom sama-sama baca perkongsiannya di bawah.
Resipi Pasta Carbonara
Ikut resepi ni, korang dapat buat World Class carbonara kat rumah ye.
Ok, resepi ni buat sos dia from scratch. Tak guna instant sauce (prego ke milano dan sebagainya) dan tidak menggunakan tepung jagung! I kenot brain betul dengan resepi buat carbonara guna tepung jagung
Bukan macam tu cara nak pekatkan kuah. Makanan barat guna white roux untuk pekatkan kuah (butter + tepung gandum).
Elemen penting dalam membuat carbonara ni adalah konsistensi dan masa yang pantas.
Bahan-bahan:

60gm spaghetti (kander guna saiz vermicelli)
3 biji kuning telur
3 biji cendawan swiss brown
2-3sb parmesan cheese
Sedikit lada hitam
Beef lean / beef streaky

Cara-cara:
1. Untuk sesedap rasa sorang makan lebih kurang 50-60gm. Atau ukur ikut macam ni. Garisan pertama jari untuk seorang makan, garisan kedua untuk 2 orang makan.

2. Hiris swiss brown mushroom. Nak guna shitake pun boleh, tetapi shitake ade bau yang kuat. Kurang enak nanti.
Guna beef lean brand gourmessa. Nak lebih sedap, guna beef streaky sebab dia ada lemak-lemak. Ni untuk menggantikan bacon.

3. Ambik 3 biji kuning telur. Teknik yang selalu guna, pecahkan telur dan terus tadah atas tangan. Nanti telur putih tu akan keluar di celah² dari.

4. Masukkan 2sb parmesan cheese dan 1sb lada hitam.

5. Pukul sampai pekat macam Mayonis. Kena guna whisker, tak jadi kalau guna garpu. Lambat.

6. Beef lean tadi bahagikan separuh untuk dalam kuah dan separuh lagi untuk garnishing. Goreng sampai garing.

7. Tumis bawang putih, cendawan dan beef lean. Nak guna bawang holland pun boleh. Nak letak brokoli ke, nak letak hotdog ke pun boleh. Kalau nak pedas waktu ni boleh letak cili padi hiris tau.

8. Kemudian masukkan spaghetti yang sedang direbus tu. Pastikan spaghetti tu hampir nak masak tau. Jangan dah betul-betul masak sebab nanti dia lembik serta mudah putus.
Ceduk air rebusan spaghetti tu ikut pada kuah banyak mana nak ye.

9. Bile air rebusan spaghetti tu dah bertukar jadi putih macam ni dan mulai pekat, tutup api. Air lebihan spaghetti ni lah yang akan memekatkan kuah dan bagi creamy. Sebab tu tak perlu susu dah ye.

10. Tutupkan api dan masukkan bancuhan telur tadi. Banyak mana? Terpulang ikut cita rasa korang. Ambik 4-5sb macam tu.

11. Kacau bagi rata. Ingat tutup api ye. Sebab kalau atas api nanti telur tu masak berketul-ketul pula.
Kalau nak kuah cair sikit dan tak nak pekat, masukkan sikit air rebusan spaghetti tu sampai korang rasa kena citarasa.
Dah siap. Takde guna garam tambahan atau gula ye. Sebab masin dapat dari air rebusan spaghetti dan parmesan cheese dalam telur. Parmesan cheese ni masin² berlemak.

12. Hancurkan dan tabur Beef lean yang kita goreng sampai garing mula-mula tadi. Kalau ada pecorino cheese atau block parmesan, boleh sagat atas spaghetti ni.

13. Taburkan chilli flakes untuk sedikit kepedasan serta fresh parsley.

14. Jadi, korang juga boleh buat 5 star carbonara macam kat resoran mewah tu di rumah. Selamat mencuba!

Kredit: Wan Luqman


Cara Buat Pati Lemon Madu, Elok Untuk Kurangkan Batuk & Turunkan Paras Kolestrol

Jom buat pati lemon madu ini. Sangat mudah nak buat! Sesuai dicampur ke dalam teh atau untuk dijadikan teh lemon. Pati lemon madu ini juga boleh meredakan batuk dan mengurangkan paras kolestrol.
Bila nak minum, cuma perlu tambahkan air sebab pati ini sangat pekat. Boleh dimakan bersama buahnya sekali kerana tidak ada rasa pahit sama sekali. Lagi lama simpan, rasa jadi lagi sedap!
Jom lihat cara membuatnya yang merupakan hasil perkongsian oleh Siti Hasnah AR  di bawah. Semoga bermanfaat dan selamat mencuba!
Cara Membuat Pati Lemon Madu
Bahan-bahan:

6 biji lemon
Garam
Halia
1 senduk gula perang
300ml madu asli
Secubit garam

Cara-cara:
1. Rendam lemon sekejap dengan air garam dalam 10 minit.
2. Kemudian bilas dan basuh bersih. Potong nipis, buang biji.  Tambahkan halia, kalau tak suka tak perlu letak.
3. Masukkan 1 senduk gula perang, 300ml madu asli dan secubit garam. Tak perlu tambah air. Gaul sebati, nanti air jus dari lemon akan keluar.

4. Bila dah sebati, masukkan ke dalam bekas dan simpan dalam peti sejuk. Selepas sehari dah boleh guna.

Kredit: Siti Hasnah AR
Baca juga: Cara Buat Air Rebusan Epal Hijau & Serai Untuk Kempiskan Perut & Ringankan Badan


Cara Buat Peanut Butter Homemade Guna ‘1 Bahan’. Lagi Sihat Tanpa Gula, Garam & Minyak

Jom cuba buat peanut butter homemade @ mentega kacang tanpa gula ni. Jika beli di kedai, mentega kacang versi sihat ini memang harganya lebih mahal dari yang biasa. Sebalang kecil harganya boleh mencecah belas dan puluhan ringgit. Malah kebanyakan darinya diimport dari luar negara.
Tapi usah risau kerana sekarang anda boleh hasilkan sendiri. Kalau buat sendiri, lagi jimat berganda dari beli. Cara membuatnya juga tidak susah, hanya perlu menggunakan1 bahan saja iaitu kacang. Tak perlu letak minyak, air, gula dan garam.
Yang paling penting, anda perlu kisar kacang menggunakan pengisar kering baru menjadi. Jom lihat resipi perkongsian saudari Nurul Zhafaruba dan bahan-bahan yang diperlukan di bawah.
Baca juga: Doktor Kongsi Resipi Kiub Pati Ayam Homemade, Lebih Sihat & Tanpa MSG
Resipi Peanut Butter Homemade
Peanut butter sihat homemade. Tak ada GULA, GARAM & MINYAK.
Bahan-bahan:

Kacang

Cara-cara:
1. Sangai kacang dalam air fryer pada suhu 18℃ selama 15 hingga 18 minit.

2. Kemudian, sejukkan kacang.

3. Kisar kacang menggunakan pengisar kering. Kisar sampai keluar minyak kacang itu sendiri. Tak perlu letak minyak atau air.

4. Siap! Selamat mencuba.

Kredit: Nurul Zhafarina
Baca juga: Tortilla Wrap Homemade. Guna 3 Bahan Je, Sedap & Jimat!
Baca juga: Jom Buat Sendiri Tauhu Telur Homemade. Dijamin Sedap, Bersih & Halal


Cara Buat Pes Ibu Sambal & Pes Asam Pedas, Buat Sekuali Terus!

Bila ada pes ibu sambal ni, makin cepat la kerja mak-mak kat dapur. Lagi-lagi ketika masak sahur pada bulan Ramadan.
Apa yang lebih menarik, boleh buat pes asam pedas juga. Bila nak masak, ambil je sesudu dua atau secukupnya.
Resipi menarik oleh Mardhiyyah Mohd ini boleh anda cuba. Buat sekuali terus, tahan lama dalam peti ais.
PES IBU SAMBAL
Bahan-bahan:

Bawang besar
Bawang putih
Cili kering

Cara-cara:
1. Kisar bawang besar dan bawang putih. Kemudian tumis terlebih dahulu dengan minyak masak.
2. Bila bawang dah setengah masak, masukkan cili kering yang sudah direbus dan dikisar. Tumis sehingga pecah minyak.
3. Bila dah sejuk, tuangkan ke bekas dan simpan dalam freezer untuk tahan lebih lama.
Pes ini boleh guna untuk buat rencah mee goreng, kuey teow, ayam masak merah, sambal nasi lemak, sambal sotong/udang dan pelbagai lagi menu lain.

PES ASAM PEDAS
Bahan-bahan:

Bawang besar
Bawang putih
Cili kering
Halia
Kunyit hidup
Halba

Cara-cara:
1. Cara buat pes asam pedas sama macam ibu sambal. Cuma bezanya ada penambahan halia, kunyit hidup dan halba. Halba masuk sebiji ya, jangan kisar.

Cara menggunakannya, ambil 2-3 senduk pes (ikut tahap kepekatan yang diinginkan), panaskan sekejap pes.
Lepastu masukkan air asam jawa, masukkan air. Bila dah agak-agak mendidih masukkan ikan, perasakan dengan garam dan gula. Masukkan daun kesum dan bendi, siap.
Kredit: Mardhiyyah Mohd


Cara Buat Pes Shellout Homemade, Bila Nak Masak Pes Dah Ready!

Senangnya nak buat Shellout kalau dah ada pes Shellout ni. Bila nak masak, tinggal cedok sahaja pes mengikut kuantiti makanan laut yang ada.
Rupanya tak susah mana pun kalau anda nak cuba buat sendiri pes Shellout di rumah. Bila teringin, senang bila nak masak hanya perlu guna pes ni je!
Nak tahu bagaimana caranya? Jom lihat perkongsian resipi oleh Puan Siti Nor Yuwana Zulkifli di bawah. Pes perlu disimpan di dalam peti sejuk beku supaya tahan lebih lama.
Resipi Pes Shellout Homemade
Bahan-bahan kisar:

20 tangkai cili kering
2 labu bawang besar
15 ulas bawang merah kecil
10 ulas bawang putih
1 inci halia
1 inci belacan
3 sucu udang kering

Bahan-bahan perasa:

Butter untuk menumis
Daun kari
Rempah kari ikan
Sos tiram
Sos ikan
Garam
Gula
Serbuk knorr secukup rasa

Cara-cara:
1. Kisar semua bahan di atas.
2. Panaskan butter dalam kuali dan masukkan bahan-bahan kisar yang sudah dikisar dan juga daun kari. Tumis sehingga garing.
3. Kemudian masukkan rempah kari ikan, sos tiram, sos ikan, garam, gula dan serbuk knorr secukup rasa.
4. Simpan dalam peti sejuk beku supaya pes tahan lebih lama.

5. Bila nak masak shellout, ambil pes secukupnya mengikut kuantiti lauk. Tambahkan air jika pes pekat. Masukkan makanan laut seperti ketam, udang, kepah, sotong yang sudah direbus terlebih dahulu.
6. Sedia untuk dimakan bersama jagung, brokoli, kentang yang direbus terlebih dahulu.

Semoga bermanfaat!
Kredit: Siti Nor Yuwana Zulkifli
Baca juga: Petua Buat Stok Cili Kisar Supaya Tahan Lama, 3 Bulan Pun Tak Berkulat!


Cara Buat Pie Tee Macam Di Chicken Rice Shop, Confirm Lagi Puas Makan!

Kalau pergi Chicken Rice Shop, mesti selalu order Pie Tee kan? Tapi tak puas makan bila beli 1 pinggan je, harga pun boleh tahan mahal kalau nak beli banyak. Rupanya kita boleh buat sendiri kat rumah, senang je rupanya. Buat sendiri boleh makan puas-puas!
RESIPI PIE TEE HOMEMADE
Untuk kulit, korang boleh pilih sama ada nak buat sendiri ataupun beli kulit pie tee segera. Kalau nak buat sendiri kulit tersebut, boleh ikut cara-cara di bawah.
Bahan-bahan:

1 cawan tepung beras
2 sudu besar tepung gandum
2 sudu besar tepung jagung
1 cawan air
Secubit garam
Sebiji telur

Cara-cara:

Campurkan semua bahan dan kacau sehingga tidak berketul menggunakan whisk.
Panaskan minyak. C
Celup acuan dalam adunan.

Sedia untuk digoreng.

Bahan-bahan inti:

Timun
Sengkuang
Carrot – disagat / hiris halus
Tauge
Isi udang
Bawang putih & bawang merah – tumbuk
Minyak
Garam

Cara-cara:

Tumis bawang. Masukkan isi udang.
Masukkan pula sayur-sayuran. Gaul dan masak sekejap saja.
Perasakan dengan garam, gaul rata.
Siap!

Cara membuat sos:

Kisar 8 tangkai cili merah, 2 ulas bawang putih, 1/4 cawan air, 1/4 cawan cuka, 4 sudu besar sos ikan, 1 cawan gula perang/gula melaka.
Selepas siap dikisar, tuangkan ke dalam kuali dan masukkan gula secukupnya. Kacau rata. (jangan masak terlalu pekat, apabila sejuk sos semakin pekat).

Selamat mencuba!

Sumber: Twitter @iNerd__
Baca juga: Ibu Ini Kongsi Resipi Dumpling Ayam Homemade, Berbaloi Buat Sendiri Sebab Boleh Dapat Banyak!


Cara Buat Pisang Penyet, Siapa Pernah Rasa Je Tahu Kesedapannya

Pisang goreng boleh dikatakan makanan harian rakyat Malaysia. Ada orang, setiap hari mesti akan cari pisang goreng ni.
Tapi siapa yang pernah makan Pisang Penyet atau dikenali sebagai Sanggar Pappek ini? Ia merupakan makanan tradisi kaum Bugis.
Sanggar bermaksud ‘pisang’ manakala Pappek bermaksud ‘penyet’. Sedap dimakan bersama sambal.
Kalau ada yang tertanya-tanya macam mana rasa dia, jom lihat resipi lengkap di bawah.
RESIPI PISANG PENYET AKA SANGGAR PAPPEK
Bahan-bahan:

Pisang muda yang belum masak
Air
1 sudu besar garam
Bawang putih 2-3 ulas

Cara-cara:
1. Kupas pisang. Tips kupas supaya tak kena getahnya, kupas dibawah air yang sedang mengalir dari paip.

2. Sediakan setengah besen sederhana besar air paip. Letakkan 1 sudu besar garam.

3. Masukkan bawang putih yang sudah dipenyek dan ditumbuk ke dalam air.

4. Masukkan pisang yang sudah dikupas, biarkan selama 15-20 minit supaya bawang putih dan garam meresap ke dalam pisang. Ia akan memberi rasa dan aroma yang harum pada pisang.

5. Kemudian toskan.

6. Goreng pisang tadi tanpa dipotong atau dibelah.

7. Bila pisang dah separuh masak, terus angkat.

8. Sediakan kantung plastik seperti dalam gambar, gunting sedikit kedua sudut kiri dan kanan.

9. Masukan pisang 2 biji seperti dalam gambar ini, kemudian di penyek perlahan-lahan. Pastikan pisang di penyek semasa masih panas agar ia tak pecah-pecah.

10. Ini hasilnya.

11. Goreng semula di atas minyak yang panas. Goreng sehingga garing.

12. Rupa sanggarak pappek setelah digoreng kali kedua. Siap untuk dihidang bersama sambal.

Kredit: Teratai Putih


Cara Buat Popia Sira ‘Krupp Krapp’ Rangup Sampai Petang, Ada Rahsia Penting Kena Ikut!

Ada rahsianya kalau nak buat popia sira yang rangup walaupun dah sejuk. Popia tetap tak jadi lembik walaupun ditambah air ke dalam sambal.
Nak tahu bagaimana caranya? Ikut saja resipi dan cara penyediaan yang telah dikongsikan oleh Zurr Izaty Zolkepli di bawah.
Baca juga: Kulit Popia Jadi Keras Kejung & Kering? Ini Cara Lembutkan Semula Guna Teknik Kukus
Rahsia Popia Sira ‘Krupp Krapp’ Sampai Petang
Bahan A:

1 plastik kulit popia (50 keping)

Bahan B (inti):

RM2 taugeh
2 batang lobak (hiris panjang dan tapis air)

Inti tak perlu masak, cukup basuh dan toskan.
Bahan C:

Segenggam cili kering 668(pedas)
ATAU segenggam cili kering kelantan(warna merah cantik)

Gunting cili kering dan kisar dengan air.
Cara-cara penyediaan:

Balut popia dengan inti sayur. Lipat macam biasa. Guna air atau bancuhan 1 sudu besar tepung gandum untuk lekatkan popia.
Goreng popia menggunakan api sederhana sehingga kekuningan. Angkat dan toskan.
Untuk buat sambal pula, masak cili kisar tadi dengan minyak sampai betul-betul pecah minyak.
Kemudian masukkan 3 sudu besar gula batu dan 6 sudu besar gula pasir. (INI LAH RAHSIANYA, WAJIB ADA GULA BATU)
Kacau sehingga berbuih-buih. Boleh tambah garam atau cuka setitik dua untuk seimbangkan rasa sos sira. (Kalau sambal mengeras, tambah sedikit air dan akan lihat semula)
Bila dah berbuih, tutup api dan terus masukkan popia. Jangan masuk waktu sos sira sejuk sebab sos akan mengeras dan susah bersalut dengan popia.
Selepas dah siap gaul, taburkan bijan. Masukkan dalam bekas dan tunggu sehingga sejuk sebelum ditutup sebab nanti berwap dan popia jadi lembik.

Selamat mencuba!

Kredit: Zurr Izaty Zolkepli
Baca juga: Resipi Kulit Popia Basah Untuk Niaga, Perap Semalaman Tekstur Jadi Lebih Cantik & Licin!


Cara Buat Puding Buah Kastard SEDAP, Resipi Mudah & Tak Guna Banyak Bahan

Resipi puding buah kastard ini sangat sedap dan mudah untuk dicuba.
Hanya guna 5 bahan utama, mak-mak dah boleh buat pencuci mulut untuk minum petang.
Lagi sedap dinikmati sejuk-sejuk dengan buah pilihan anda. Berbaloi-baloi buat sendiri!
Puding Buah Kastard Sedap & Mudah
Bahan-bahan puding:

2 setengah cawan air
4 sudu makan tepung kastard
4 sudu makan gula
1 tin susu cair

Cara buat puding:
1. Masukkan semua bahan. Kacau sebati dulu, bila dah sebati baru hidupkan api perlahan.
2. Jangan berhenti kacau. Teruskan kacau sampai pekat dan mendidih. Dah mendidih tutup api.

3. Masukkan dalam bekas anda, biarkan ia suam dalam 20 minit baru masukkan dalam peti.

Info: Texture puding ni bukan mcm agar-agar tau, dia lembik sebab saya suka blend dgn sos kastard nanti. Kalau nak keras sedikit. tambahkan 5 gram agar agar serbuk. Gaul dengan bahan diatas baru on api, dalam resepi dan gambar saya tak pakai sebarang serbuk agar-agar.
Bahan-bahan kuah kastard:

2 cawan air
1 tin susu cair
2 sudu makan tepung kastard
4 sudu makan gula
Secubit garam

Cara buat kuah kastard:
1. Masukkan semua bahan, kacau sebati. Dah sebati baru hidupkan api.

2. Kacau atas api sampai keluar wap atau mendidih di tepi pan.
3. Tutup api dan sejukkan dekat luar baru masukkan dalam peti.

Bila puding dah keras hiaskan la buah apa yang anda nak guna atas tu dan bila nak makan baru tuang kuah kastard tadi.

Makan sejuk2 insyaAllah sedap. Kuah kastard dan puding hendaklah sentiasa disimpan dalam peti sejuk.

Kredit: Muhammad Ali
Baca juga: Ada Roti Lebih Jangan Buang, Boleh Buat Puding Roti Karamel Yang Lembut Elok


Cara Buat Puding Karamel Yang Sedap & Tak Berongga

Penggemar puding gula hangus atau puding karamel wajib cuba resipi perkongsian oleh saudari Khairun Nisa ini kerana sangat cara penyediaannya sangat ringkas dan senang untuk dicuba.
Tip paling penting adalah jangan kacau dengan berlebihan untuk mendapatkan tekstur yang tidak berongga. Selain itu, selepas puding masak perlu disejukkan terlebih dahulu sebelum diterbalikkan supaya puding tidak hancur.
Makan petang-petang kat luar rumah bersama seisi keluarga pasti membuatkan rasanya lebih sempurna. Yang penting, kena makan sejuk-sejuk baru lebih nikmat! Lihat resipi lengkap di bawah.
Resipi Puding Karamel

Bahan A:

1/2 cawan gula pasir

Bahan B:

5 biji telur gred A
Susu cair 1 cawan
1 cawan susu pekat (taknak manis boleh kurangkan)
1 cawan air
Sedikit esen vanilla

Cara-cara:
1. Masukkan 1/2 cawan gula ke dalam kuali. Masak sehingga gula bertukar keperangan, jangan sampai hangus pula nanti rasa hangit.

2. Masukkan ke dalam loyang 7 inci.

3. Dalam mangkuk lain, pecahkan telur dan letakkan juga esen vanilla.

4. Masukkan pula air, susu cair, susu pekat dan kacau sebati. Jangan terlalu lama nanti puding jadi berongga.

5. Tapiskan adunan semasa tuang ke dalam loyang.

6. Kukus selama 25 hingga 30 minit atau sehingg masak.

7. Sejukkan terlebih dahulu baru terbalikkan atas pinggan supaya tidak hancur. Selamat mencuba!

Kredit: Khairun Nisa
Baca juga: Hanya Guna Kulit Paratha Segera, Mudahnya Nak Buat Portuguese Egg Tart!


Cara Buat Puding Strawberry Yang Kurang Manis, Tak Muak Bila Makan!

Bulan Ramadan bakal tiba tidak lama lagi. Pasti anda akan tercari-cari resipi pencuci mulut untuk berbuka puasa. Salah satu resipi yang boleh anda cuba adalah resipi puding strawberry.
Sedap makan sejuk-sejuk, nikmat dia memang lain macam lebih lagi jika dimakan semasa berbuka puasa.
Bahan dan cara penyenyediaannya juga tidak susah mana. Ikut saja cara-cara yang dikongsikan oleh Encik Muhammad Ali di bawah.
RESIPI PUDING STRAWBERRY
Bahan-bahan lapisan pertama:

1 paket serbuk agar-agar (10 gram)
3 cawan air (1 cawan = 250ml)
1 cawan dairy whipping cream
220 gram gula
Sirap
Secubit garam
Strawberry dipotong dadu

Bahan-bahan lapisan kedua:

5 gram serbuk agar-agar
2 cawan air (1 cawan = 250ml)
Satu titik pewarna sirap
60 gram gula
Strawberry yang dihiris

Cara-cara:
1. Untuk lapisan pertama, dalam periuk masukkan 3 cawan air, 1 paket agar-agar dan 220g gula. Kacau sebati, bila dah sebati baru hidupkan api perlahan sahaja.
2. Kacau dalam seminit, kemudian masukkan 1 cawan dairy whipping cream atau susu cair. Kacau lagi sehingga mendidih dan biarkan mendidih selama lebih kurang seminit.

3. Tutup api, masukkan 1-2 titik pewarna sirap. Sebatikan. Tuangkan ke dalam loyang 8 inci.
4. Seterusnya masukkan strawberry yang dipotong dadu. Masukkan perlahan-lahan.

5. Biarkan di luar selama 10 minit, kemudian sejukkan di dalam peti sejuk selama 30 minit.
6. Untuk lapisan kedua, masukkan 2 cawan air, 5 gram serbuk agar-agar dan 60 gram gula. Kacau sebati, bila dah sebati baru hidupkan api perlahan sahaja.
7. Kacau lagi sehingga mendidih dan biarkan mendidih selama lebih kurang seminit.
8. Tutup api, masukkan 1-2 titik pewarna sirap. Sebatikan.
9. Tapis dan sejukkan dulu selama 5 minit.

10. Ambil lapisan pertama tadi, cucuk atau lorek atasnya. Kemudian baru tuangkan lapisan kedua.

11. Tuang separuh dulu, kemudian letakkan strawberry yang telah dihiris. Tuangkan kembali lebihan adunan lapisan kedua sehingga strawberry tenggelam.

12. Sejukkan dalam peti ais selama 2 jam sebelum dimakan. Selamat mencuba!

Kredit: Muhammad Ali


Cara Buat Puding Trifle Yang Cantik & Sedap, Best Makan Sejuk-Sejuk!

Macam-macam resipi puding ada sekarang ni. Tapi kalian pernah cuba tak buat puding trifle? Rasa puding ini sangat sedap, rupa dia pun sangat cantik sebab ada campuran kek gulung, kastard dan campuran buah.
Resipi ini juga sangat mudah untuk dibuat. Hanya menggunakan beberapa jenis bahan sahaja. Nak lagi sedap, kena makan sejuk-sejuk. Buat pencuci mulut untuk rumah terbuka pun boleh juga.
Ramai dah cuba resipi ni, memang puas hati! Kalian pun boleh cuba buat nanti dengan menggunakan resipi hasil perkongsian oleh Khairul Izhar di bawah.
RESIPI PUDING TRIFLE MUDAH & SEDAP
Bahan-bahan:

Kek gulung
1 tin susu cair
1 tin mix fruit
1 kotak jelly cristal
3 sudu tepung castard
4 sudu gula

Cara-cara:

Potong kek gulung. Kemudian susun dalam bekas dan tekan sedikit sehingga mampat.
Asingkan buah-buahan dalam tin dari airnya.
Dalam periuk, masukkan 1 tin susu cair dan 1 tin air.
Kemudian masukkan gula dan tepung kastard.
Kacau sampai sebati sehingga tepung kastard tidak berketul-ketul.
Kemudian baru masakkan atas api kecil sambil kacau sehingga ada letup-letup kecil tu baru tutup api.
Tuangkan kastard ke atas kek gulung tadi dan ratakan.
Agak-agak bila kastard sudah hampir mengeras, susun buah-buahan atas kastard. Tekan-tekan sikit buah koktel guna sudu biar separuh tenggelam masuk ke lapisan kastard.

Kemudian tuangkan jelly. Cara nak masak jelly macam ni, campurkan serbuk jelly dengan 400ml air. Masak sehingga larut dan mendidih. Kalau guna dua kotak, hanya gandakan kuantiti air.

Tutup bekas dengan penutup. Simpan dalam chiller. Lagi sejuk lagi sedap. Selamat mencuba!

Kredit: Khairul Izhar
Baca juga: Cara Buat Puding Karamel Yang Sedap & Tak Berongga


Cara Buat Puff Sardin Ala Stesen Minyak Shell, Guna Pastri Segera Jer

Seronok juga kalau dapat makan puff sardin kan. Cara nak buat pun mudah. Korang follow je resepi puff sardin kat sini.
Simple dan tak guna bahan yang banyak pun dalam penyediaannya. Guna pastry segera lagi mudah! Terus rasa macam makan puff kat bakery.
Min kalau setiap kali pergi stesen minyak Shell, wajib beli puff sardin untuk dipadankan dengan costa coffee.
Baca juga: Cara Buat Kopi Latte Ala Kampung. Buat Satu Jug Simpan Dalam Peti, Lagi Lama Lagi Sedap!
Tapi, bila tahu ada cara paling mudah nak buat. Rasa rugi pula kalau tak cuba kan.
Makan panas-panas baru syok! Korang nak tukar apa jenis inti yang korang suka pun boleh.
Resepi puff sardin ni telah di kongsikan oleh seorang pengguna iaitu Mastura Razali.
Mudah sangat untuk korang follow sebab resepi ni jelas dan mudah nak faham. First time baking pun boleh buat.
Jom kita cuba!
Resipi Puff Sardin Ala Stesen Minyak Shell
Bahan-bahan:

Kulit pastry (Guna kulit pastry yang kecil je dalam 10 keping)
Sardin
Bawang putih
Bawangholland
Cili
Garam
Gula
Kuning telur

Cara-cara penyediaannya:
Inti Sardin:

1. Mula-mula hancurkan sardin.
2. Kemudian, tumis bwang putih, bawang holland dan cili sampai garing.
3. Seterusnya, masukkan sardin dan masak sampai agak kering.
4. Perasakan dengan garam dan gula. Siap untuk inti sardin!

Puff Sardin:

1. Ambil pastry dan potong macam gambar di atas. Dan masukkan inti.

2. Lipat segi tiga pastry dan tekan dengan garfu.

3. Sediakan kuning telur dan sapu atas pastry.

4. Tabur pasley, kalau takde abaikan je.
5. Sedia untuk di bakar. Bakar pada suhu 200C selama 20 minit. Siap!

Sedia untuk di nikmati panas-panas! Wah nikmatnya. Kalau beli kat kedai biasanya dah tak dapat yang panas macam ni.
Beli kat kedai, sampai rumah dah sejuk. Buat sendiri lagi puas hati kan. Nak buat banyak mana pun boleh. Puas nak makan nanti.
Selamat mencuba!

Sumber: Mastura Razali


Cara Buat Rabokki (Ramen + Tteokbokki), Pedas, Manis & Mudah

Peminat drama Korea atau mereka yang selalu berkunjung ke Korea mesti kenal dan familiar dengan Rabokki ni.
Rabokki atau kombinasi tteobokki dan ramen ini sangat sesuai dijadikan snek minum petang.
Terliur je tengok diorang makan, so kalau kita masak sendiri dapat makan panas-panas. Nak makan kat kedai, entah nya bila dapat!
Baca juga: Resipi Tteokbokki Macam Dalam K-Drama, Rasa Pedas Manis Yang Sedap!
Nampak sedap kan?
Jom kita tengok resepinya yang dikongsikan oleh Zurina Zulkefli melalui Facebook beliau ini.
Resipi Rabokki (Ramen + Tteokbokki)

Bahan-bahan:
Kiub pati ikan bilis
Kek beras Korea
Pes cili Korea (campuran pes Gochujang, serbuk Gochugaru, gula dan kicap)
Mi segera
Sosej
Seaweed / keju (jika suka)
Campuran pes cili
Untuk membuat pes cili Korea, campurkan saja bahan-bahan ini dan kacau sebati.
2 sudu makan pes Gochujang (Cili peram Korea)
1 sudu makan serbuk Gochugaru (Kepingan halus cili kering Korea)
1 sudu besar gula putih atau madu
3 sudu besar kicap cair
Cara-cara memasaknya:
1. Rebus air bersama kiub pati ikan bilis sehingga mendidih.

2. Masukkan beberapa ketul kek beras korea, biarkan seketika.

3. Kemudian tuang semangkuk kecil campuran pes cili korea.
4. Kacau masakan sehingga kuah berwarna merah. Biarkan mendidih selama 5 minit.
5. Apabila kuah menjadi sedikit pekat, boleh masukkan mi segera 1 paket. Saya belah dua supaya cepat masak.
Tambahkan sosej jika suka.

6. Boleh hidangkan dengan telur rebus dan kepingan rumpai laut. Sekiranya anda peminat keju, boleh tambah keju ke atas masakan.
Sedia dihidang.

Sesuai untuk orang bujang yang mahukkan makanan simple ketika tengah hari atau makan malam.
Sambil-sambil tu bolehlah layan kdrama~
Selamat mencuba!

Sumber: Zurina Zulkefli


Cara Buat Roti Boy Guna Roti Keping, Tak Perlu Uli Doh

Bau roti boy memang menusuk kalbu. Tiap lalu depan kedai roti ini mesti akan berhenti dan beli.
Selain beli, kita pun boleh buat sendiri roti boy ni kat rumah. Tak perlu buah doh roti, guna roti keping pun boleh.
Kalau ada banyak lebihan roti kat rumah, boleh cuba resipi di bawah. Confirm laku keras, sekejap dah lesap.
RESIPI ROTI BOY GUNA ROTI KEPING
Bahan-bahan topping:

4 tsp instant coffee
2 tsp air panas
1 biji telur
70 gram gula aising
80 gram tepung gandum
80 gram butter

Cara-cara:
1. Satukan semua bahan-bahan topping kecuali butter.
2. Bila dah sebati, baru masukkan butter dan adun sebati.

3. Masukkan adunan ke dalam piping bag.
4. Paipkan adunan ke atas roti yang telah disusun di atas loyang pembakar.

5. Bakar pada suhu 100 darjah celsius menggunakan api atas sahaja selama 20-30 minit (bergantung kepada oven masing-massing) supaya topping masak dengan sempurna dan roti masih lembut.
6. Dah siap, makan panas-panas sedap!

Lihat video penuh:

 @yayaamirul
semalam nak makan rotiboy tapi dah petang jadi takdanya nak uli doh, kita buat rotiboy express! 🤍 #rotiboy #cookingtiktok #minivlogs
 ♬ One Way Ticket (To The Blues) – Tanja Thomas

Kredit: TikTok @yayaamirul
Baca juga: Cara Buat Donut Susu Tanpa Telur ‘Viral’, Tapi Tetap Lembut & Gebu


Cara Buat Roti Butut Bakar Yang ‘Rare’, Sajian Tradisi Yang Kian Dilupai

Roti Butut Bakar merupakan gelaran yang dipanggil oleh orang Kelantan, setiap negeri memanggil dengan gelaran yang berbeza-beza.
Orang Terengganu pula memanggil Roti Butut ini dengan gelaran Roti Paung manakala negeri-negeri lain memanggil roti ini dengan gelaran Roti Benggali.
Roti butut ini sangat sedap jika dicicah gulai, sup, air dan makan begitu sahaja pun cukup sedap.
Lagi sedap jika ia dibakar seperti yang dikongsi dibawah oleh Puan Afy Al Habibi atau lebih mesra dipanggil ‘cikgu’.
Menurutnya, resipi roti butut bakar seperti ini merupakan makanan orang lama termasuklah arwah ‘mok’ dan moyang beliau.

Cikgu kongsi resepi dari kampung ini yang pertama ya. Sebab ramai betul terpana dengan cerita yang cikgu tulis masa balik kampung sebelumnya di sini;
Tiada apa yang lebih istimewa melainkan menghargai sajian tradisi yang kian dilupai.
Cikgu berusaha memanjangkan resepi sebegini untuk mengagung kembali budaya makanan orang lama meskipun banyak variasi yang muncul selepasnya.
Semoga keunikan citarasa selera Mok dan nenek moyang cikgu dari Kelantan terus diminati selamanya.
Resipi Roti Butut Bakar Yang ‘Rare’
1. Guna satu plastik tu. Nama sebelah luarnya roti benggali. Kalau guna yang segi empat tu rasanya kurang kick.
Betul. Cikgu dah cuba. Okeh potong saiznya setebal satu jari dengan pisau pemotong roti ya. Baru cantik.

2. Seterusnya inilah rahsia bahan-bahan yang menaikkan rasa roti bakar tersebut. Wajib guna marjerin jenama nih Mok pesan. Kalau guna yang lain atau butter rasa klasiknya takkan timbul. Marjerin Seri Pelangi boleh buat roti kita bau wangi berganda.
Dulu harganya murah sikit dari yang lain. Sekarang dah naik. Tengok Mok simpan dalam bekas tu je. Jangan dikemas buang. Siaplah kena bebel. Sapu marjerin tu kat kedua belah roti ya.
Kemudian pecahkan telur dua biji. Tak perlu campur garam sebab marjerin tadi dah ada rasa masin.

3. Haa Mok sapu-sapu juga marjerin atas pan begini. Barulah roti dibakar garing cantik. Extra berlemak gituh. Habislah diet cikgu. Padahal tak fikir dah pun.

4. Mok kata; ‘Kalu celup pelung so roti gitu parok telur. Tepek-tepek dengan garpu ginih baru jimat.’ Haa faham ke? Buat kedua belah ya.
Ingat tu Mok cikgu pesan. Kalau cikgu sendiri buat memang celup-celup. Tak cukup dua biji telur untuk seketul besar roti butut tu. Baik ikut cara Mok cikgu ni. Sederhana dalam semua perkara kan bagus.

5. Barulah dibakar atas pan tadi menggunakan api kecil sahaja. Balikkan kedua belah. Tunggu sampai garing. Ulang langkah yang sama untuk masak kesemua kepingan roti tadi.

6. Siap semua bolehlah disusun dalam dulang ke pinggan.

7. Haa ini je pilihan sapuan yang ada. Kalau nak letak kaya ke jem terpulang. Tapi percaya kata cikgu, letak susu paling sedap!

8. Aduhai. Melting rasanya. Makan panas-panas dengan kesayangan. Syok betul.

Kredit: Afy Al Habibi
Baca juga: Cara Buat Roti Boy Guna Roti Keping, Tak Perlu Uli Doh


Cara Buat Roti Diet Homemade Hanya 70 Kcal Sekeping, Mudah Dibuat, Lembut & Sedap

Rupanya mudah sangat nak buat roti diet homemade. Hanya 70 Kcal sekeping, sesuai untuk mereka yang dalam proses menurunkan berat badan.
Bukan itu saja, roti ini juga sangat sedap dan lembut. Ngam dicicah dengan kari atau kuah asam pedas. Nak buat sandwich pun boleh.
Kalau ada yang nak cuba buat, ikut saja cara-caranya hasil perkongsian oleh Asrinna Bakri di bawah.
Resipi Roti Diet Homemade Hanya 70 Kcal Sekeping
Bahan-bahan:
Dalam gambar buat 2 adunan menghasilkan 16 keping roti.

2 cawan tepung gandum
2 susu kecil yis kering
2 sudu besar susu tepung
2 sudu besar minyak makan
3 sudu besar gula halus
1 sudu kecil garam
¾ cawan air suam

Cara-cara:
1. Satukan air suam, susu tepung, gula dan yis. Kacau sebati. Biarkan sehingga yis mengembang dan berbuih halus.

2. Dalam mangkuk adunan, satukan tepung, garam dan minyak. Tuangkan campuran yis tadi sikit demi sikit. Gunakan senduk atau spatula. Adunan memang akan sedikit melekit.

3. Setelah menjadi doh, tutup dan diamkan adunan selama 1 jam atau hingga kembang 2 kali ganda.

4. Bahagikan kepada 16 bahagian. Tabur skit tepung jika adunan melekat di tangan. Anggaran 35g – 40g sebiji.

5. Bulat-bulatkan dan diamkan sebentar.

6. Canaikan dan rehatkan selama 10 minit. Masa canai tu tabur sikit tepung supaya tidak melekat.

7. Panaskan kuali leper dengan api perlahan. Masak sebelah bahagian anggaran 1-2 minit sebelum diterbalikkan.

8. Roti sihat ni sesuai dimakan cicah dengan kuah atau dijadikan poket isi dengan protein dan sayuran kegemaran korang. Kalori sekeping roti diet kosong tanpa kuah atau isi : 70 kcal.

Anak-anak pula suka dibuatkan sandwich. Tebuk poket pada roti. Sapu mayonis dan butter. Sumbatkan scrambled egg, cheese dan salad. Selamat mencuba. Semoga bermanfaat.

Kredit: Asrinna Bakri


Cara Buat Roti Gula ‘Crunchy’, Kudapan Sedap Payah Nak Berhenti Makan

Petang-petang macam ni sedapnya makan roti gula rangup cicah kopi ‘o’ atau teh ‘o’ kan. Bila dah makan satu, memang susah nak berhenti makan.
Sebenarnya mudah saja kalau mak-mak nak buat sendiri di rumah. Bahan-bahan yang digunakan pun tak banyak.
Boleh cuba resipi yang dikongsikan oleh Puan Jauharatuddini Taib di bawah ini sebagai panduan. Semoga bermanfaat!
RESIPI ROTI GULA RANGUP
Bahan-bahan:

Roti
Buttercup
Marjerin
Gula pasir

Cara membuat:
1. Potong roti kepada empat bahagian.

2. Sapu buttercup, nak guna margerin pun boleh terpulang ikut citarasa.

3. Bila dah siap sapu butter, taburkan pula sedikit gula pasir.

4. Bakar guna air fryer, guna oven pun boleh. Bakar selama 10 minit pada suhu 180℃ terlebih dahulu, jika belum garing boleh tambah sedikit lagi masa. Tengok pada warna roti tu nanti.
5. Rupa bila dah siap bakar.

Selamat mencuba!

Kredit: Jauharatuddini Taib
Baca juga: Guna Air Fryer Je, Jom Buat Roti Bakar Telur Goyang Cheese!


Cara Buat Roti Guna Kaedah KUKUS, Hasilnya Jadi Lebih Lembut & Gebu!

Kebiasaannya bila buat roti, kita akan bakar menggunakan ketuhar kan? Jarang-jarang dengar resipi roti guna kaedah kukus.
Kalau guna teknik kukus ini, roti akan menjadi lebih lembut dan gebu. Memang sedap dimakan panas-panas.
Sesuai dijadikan hidangan menu petang ataupun buat sarapan untuk seisi keluarga. Jom lihat caranya di bawah.
Resipi Roti Guna Kaedah Kukus
Bahan-bahan:

150g tepung gandum
2 biji telur
Gula 1 sudu besar
1 sudu kecil yis
1 sudu kecil esen vanila
Secubit garam
1 sudu besar minyak masak
Gula dan butter yang dicairkan untuk topping

Cara-cara:
1. Satukan tepung gandum, yis, gula, garam dan telur dalam bekas. Kacau dengan spatula hingga rata. (memang tak pakai air, telur tu la cecair dia)
2. Kemudian masukkan minyak masak. Uli hingga doh licin.
3. Perap sampai doh naik 2 kali ganda. Lepas perap, bahagikan doh kepada beberapa bahagian.
4. Bulatkan dengan tangan. Susun dalam loyang. Saya pakai loyang 6 inci.
5. Kemudian tunggu lagi hingga doh kembang 2 kali ganda.

6. Kukus dengan api sederhana 35-40 minit.
7. Loyang balut dengan cling wrap. Tapi jangan ketat sangat. Bagi ruang untuk roti mengembang masa dikukus.

8. Bila roti dah masak, sapu dengan marjerin/mentega cair. Tabur gula. Siap untuk dimakan. Nak makan cicah kari/sardin pun sedap.

NOTA KAKI:
*Kalau doh macam lambat kembang tu, jangan panik. Tunggu je. Tunggu sampai kembang elok, baru kukus.
*Nanti masa kukus dia akan mengembang lagi.
*Tapi loyang jangan balut ketat sangat ye masa kukus tu. Nanti roti tak dapat mengembang, susah nak gebu.
Kredit: Khairunnisa Mohammad
Baca juga: Resipi Donut 1 Cawan Tepung, Ngam Makan Untuk 2 Orang


Cara Buat Roti Jala Guna Sukatan Cawan, Boleh Dapat 85 Keping!

Cara buat roti jala ini tidak susah mana, namun ada teknik dan petua yang perlu diikuti untuk mendapatkan tekstur roti jala yang lembut dan tidak cepat rosak.
Roti jala merupakan salah satu sajian popular yang dihidangkan pada Hari Raya Aidilfitri, biasanya digandingkan dengan kari ayam atau daging.
Jom cuba buat dengan menggunakan resipi hasil perkongsian oleh pengguna Facebook, Nur Nabilah Jailani ini. Roti jala bukan sahaja boleh bertahan lama, bahkan ia kekal lembut walaupun sudah semalaman.
Baca juga: Jenis Anyaman Ketupat Yang Boleh Belajar Untuk Raya Ini, Jom Cuba!
CARA BUAT ROTI JALA SUKATAN CAWAN
Bahan-bahan:

1 kg tepung gandum
1.8 liter air
2 biji telur
1/2 cawan minyak masak
1 sudu besar garam
1 sudu besar gula
1/4 sudu kecik pewarna kuning lemon

Cara-cara:
1. Satukan semua bahan kecuali tepung. Kacau sebati sehingga gula dan garam cair. Kemudian baru masukkan tepung gandum, kacau sebati menggunakan whisk.
2. Bila dah dikacau sebati, rehatkan adunan selama 15 hingga 30 minit. Dalam tempoh itu, kacau-kacau manja selang 5 minit untuk pastikan tepung tidak berketul.
3. Sedia untuk dijala di atas kuali. Bila dah masak, angkat dan terus digulung. Ulang langkah sehingga adunan habis.
4. Guna kuali non stick supaya adunan tidak melekat. Selamat mencuba!

Kredit: Nur Nabilah Jailani
Baca juga: Biskut Cepat Lemau? Ini 9 Petua Supaya Kuih Raya Anda Tahan Lama & Kekal Sedap


Cara Buat Roti Sisir Atau Roti Balok, Gebu Dan Sedap

Barang dah naik harga, roti pun naik sekali. Zaman pun dah maju, jadi masing-masing mampu nak beli breadmaker di talian untuk buat sendiri roti sisir ala gardenia.
Bila semua barang naik, ramai yang belajar buat roti secara homemade. Rasanya dah boleh guna resipi ini untuk asah skill buat roti dirumah.
Baca juga: Hilang 32KG, Wanita Kongsi 8 Idea Menu Diet Yang Berasaskan Roti
Mudah dan tak renyah cara penyediaanya. Roti yang dimasak sendiri ni lebih baik dari beli diluar. Terjamin kebersihannya dan boleh dikawal bahan pengawet yang digunakan. Roti sisir ini juga boleh dimakan dengan apa saja jenis manisan.
Jom ikuti perkongsian resipi dari Neny Lai Han ini. Untuk mendapatkan tekstur yang lembut pada roti, ada tekniknya. Antaranya ialah adunan roti mestilah diperap lama dan diperap beberapa kali selepas dibuang anginnya.

Resipi Roti Sisir / Roti Balok Homemade

Bahan A:

1 paket yis kering
2 sudu susu pekat
1 cawan air suam
2 sudu gula

Bahan B

4 cawan tepung gandum
2 sudu marjerin
2 sudu teh baking powder
1 sudu teh garam
1 sudu teh dough softener
1 biji telur dari peti*

Cara penyediaan:
1. Campurkan bahan A dan biarkan kembang seketika.
2. Satukan bahan B kecuali telur. Ramas sehingga jadi macam serbuk roti.
3. Kemudian, campurkan yis tadi dan pecahkan sebiji telur. Gaul rata.
4. Rehatkan doh sehingga kembang. Kemudian, tumbuk bagi keluarkan angin biar kejap untuk kembang kali kedua dan tumbuk lagi keluarkan anginnya.
5. Seterusnya, uli sekadar tak melekat pada tangan.
6. Bulatkan doh besar ikut suka atau boleh timbang. Gelek ketebalan ikut suka lipat dua dan susun rapat-rapat dalam loyang roti. Ulang buat hingga loyang penuh.
7. Rehatkan doh sehingga kembang. Sementara tu panaskan oven guna suhu 170C selama 10 minit atau ikut oven masing-masing.
8. Sapukan permukaan doh roti dengan campuran sebiji kuning telur yang dicampurkan dengan 2 tbsp fresh milk yang dikacau rata.
9. Kemudian, bakar menggunakan api atas bawah guna suhu 170C selama 25 minit atau sehingga masak.
10. Rehatkan kejap roti dalam oven baru keluarkan. Terbalikkan sekejap kemudian griskan dengan marjerin bagi roti cantik glowing.
11. Dah boleh potong sedikit nipis ala roti gardenia.
Selamat mencuba dan semoga bermanfaat!


Cara Buat Salad Buah Yang Mengenyangkan, Sesuai Untuk Diet!

Jika sebelum ini kita selalu menonton tv sambil mengunyah jajan kan? Apa kata selepas ini jom tukar kepada salad buah yang mengeyangkan ini pula bagi menggantikan jajan.
Salah buah bukan sahaja sedap dan menyegarkan, tetapi baik untuk kesihatan tubuh badan lebih-lebih lagi buat mereka yang sedang berusaha untuk menurunkan berat badan.
Resipi Salad Buah Yang Menyenyangkan
Bahan-bahan:

Sebiji epal, sebiji lai, sebiji pir, sebiji oren (Apa-apa buah pun boleh, ikut selera masing-masing)
Setengah tin susu cair
Satu botol yogurt (130g)
5 sudu besar mayonis

Cara-cara:
1. Potong dadu semua buah-buahan.

2. Masukkan ke dalam mangkuk.
3. Masukkan susu cair, yogurt dan mayonis. Gaul hingga mesra kemudian bolehlah masukkan ke dalam peti ais. Nyaman bila di makan dalam keadaan dingin.

Kredit: Ani Zam


Cara Buat Sambal Belacan Tomyam Padu, Resipi Ori Dari Isteri Tokey Kedai Tomyam!

Banyak resepi sambal yang boleh kita cuba, salah satunya adalah sambal belacan tomyam ini.
Makan nasi kalau tiada sambal belacan memang tak cukup umphh bak kata orang. Memang wajib ada!
Kalau nak sambal belacan rasa padu macam kat kedai Thai, boleh ikut resipi perkongsian oleh Ummu Naim di bawah. Menurutnya resipi ini dipelajari dari isteri tokey kedai tomyam. Selamat mencuba!
Resipi Sambal Belacan Tomyam Padu
Bahan-bahan:

10 biji cili api
3 biji cili merah
3 ulas bawang putih yang besar (kalau kecil guna 5 biji)
Belacan (hitam campur putih, goreng atau bakar dahulu)
Gula
Garam
Ajinamoto
Asam kasturi (agak banyak biar masam, ambil jus saja. Masukkan cuba sedikit jika perut tiada masalah)

Cara-cara:
1. Kisar semua bahan menggunakan butang pause. Tak nak halus sangat, biar kasar macam biasa makan kat kedai Thailand.

2. Masukkan perasa secukupnya. Siap, selamat mencuba!

Info: Belacan hitam tu belacan sebelah utara, sedap belacan ni.
Kredit: Ummu Naim Qalaq
Baca juga: Rahsia Buat Tomyam Pekat Ala Thai Yang Mudah & Sedap


Cara Buat ‘Sambal Ikan Bilis Rangup’ Yang Bikin Ketagih, Satu Lauk Ni Dah Cukup!

Bila dah tiada idea nak masak apa, jom cuba Resipi Sambal Ikan Bilis Rangup ini pasti dapat menaikkan selera.
Satu lauk ini pun dah cukup, makan dengan nasi panas-panas. Tak perlu banyak lauk pun!
Nak cuba? Jom ikuti resipi hasil perkongsian oleh Puan Liza Idris. Semoga bermanfaat!
RESIPI SAMBAL IKAN BILIS RANGUP
Bahan-bahan:

1 mangkuk cili kering
2 biji bawang besar
7 ulas bawang putih
2 biji limau kasturi
1 kiub ayam
1 mangkuk ikan bilis digoreng garing
1 mangkuk bawang goreng
1 gelas air

Cara-cara:
1. Kisar cili kering, bawang besar dan bawang putih.

2. Panaskan minyak, masukkan cili yang sudah dikisar dengan bawang tadi.

3. Bila dah pecah minyak, masukkan 1 sudu gula. Lebihkan kalau suka manis.

4. Letakkan 1 kiub ayam, hancurkan dahulu. Kacau dan biar sehingga pecah minyak.

5. Masukkan 1 gelas air dan kacau rata. Perahkan juga sebiji limau, kalau kurang masam boleh perahkan lagi sebiji.

6. Letakkan 2 sudu kicap. Biarkan sambal seakan hampir kering. Boleh tutup api.

7. Masukkan ikan bilis dan bawang goreng. Kacau rata.

Siap! Selamat mencuba.

Kredit: Liza Idris
Baca juga: Resipi Sambal Ikan Padu, Warna Kena Merah Macam Ni Baru Sedap


Cara Buat Sambal Kicap Power, Makan Dengan Apa Saja Pun Pasti Sedap!

Resipi sambal kicap power hasil perkongsian oleh Ida Hassan ini nampak biasa je, tapi sebenarnya ada ramuan istimewa yang membuat ia jadi lebih sedap dan rasa ‘luar biasa’. Siapa yang kurang mahir buat sambal kicap, bolehlah cuba resipi di bawah ini.
Sesuai dimakan dengan apa saja seperti pisang goreng, soto, mihun sup dan sebagainya. Malah jika disimpan dalam peti sejuk, sambal ni boleh tahan hingga sebulan. Memang berbaloi kan?
Baca juga: Cara Buat Sambal Belacan Tomyam Padu, Resipi Ori Dari Isteri Tokey Kedai Tomyam!
RESIPI SAMBAL KICAP POWER
Bahan-bahan:

1 genggam cili padi
1 ulas bawang putih
3 biji limau kasturi ( pilih buah yang masak)
1 cawan kicap manis
2 sudu gula pasir

Cara memasak:

Ambil limau kasturi, belah dua dan buang bijinya bagi mengelakkan sambal menjadi pahit.
Masukkan semua bahan ke dalam pengisar dan kisar lumat. Untuk limau kasturi, masukkan 2 biji sahaja. Satu biji lagi hanya perah jusnya sahaja dan kulit dihiris halus.

Bila siap dikisar, masukkan kulit limau yang dihiris tadi ke dalam campuran sambal kicap.

Letak sambal kicap dalam bekas bertutup dan simpan dalam peti sejuk. Keluarkan bila hendak dinikmati.

Kredit resipi: Ida Hassan
Baca juga: Resipi Sambal Tempe Ikan Bilis & Kacang, Ratah Pun Sedap Sampai Tak Sedar Habis 1 Bekas


Sandwich Sushi Guna Roti Buku, Sesuai Untuk Yang Tak Nak Makan Nasi

Pernah cuba buat Sandwich Sushi? Menu kreatif tapi sangat mudah penyediaannya, jom kita tengok cara-cara nak buat.
Mesti bosan bila lauk masa tengah diet hambar je kan? Boleh kreatif dengan menghasilkan menu makanan sihat yang boleh naikkan selera dan kenyang.
Bukan sahaja hidangan ini berkhasiat, tapi rasanya juga pasti dapat meningkatkan selera sesiapa sahaja. Memang best kalau diet macam ni!
Resipi ini telah dikongsikan sendiri oleh Cik Puan Shahrul Bieha menerusi laman Facebook sehingga meraih 2.1k shares! Menariknya, resepi sandwich sushi ini diolah dengan menggunakan roti sandwich dan sangat mudah dibuat.
Baca juga: “Nak Makan Macam T20” – Sushi RM1 Jadi Isu Hangat Netizen, Bandingkan Dengan Restoran Jepun
Bukan saja diminati di Malaysia malahan ia merupakan antara makanan wajib ada di seluruh dunia.

RESIPI ROTI SANDWICH SUSHI

Bahan-bahan:

Seaweed roasted potong 2 (beli yang khas untuk buat sushi)
Roti Gardenia
Salad secukupnya
Mayonis
Carrot yang telah dipotong memanjang
Sosej / crabstick dicelur dan dipotong-potong

Nota: Ramai yang tanya nak beli seaweed dekat mana yang halal. Biasanya boleh beli dekat Aeon atau Shopee mudah nak dapat.
Bahan Topping:

Sos cili
Mayonis
Sos thousand island / sos keju
Bijan

Cara-cara penyediaannya:
1. Sapu dahulu mayonis pada roti di bahagian depan dan belakang.
2. Susun roti pada seaweed yang telah dipotong dua dan lenyekkan roti tersebut untuk memudahkan rolling seperti sushi.
3. Kemudian, susun carrot, sosej dan daun salad seperti nak buat sandwich.

4. Gulungkan sandwich sushi dan boleh potong kepada 5 bahagian.
5. Boleh hiaskan dengan bahan topping mengikut kreativiti masing-masing.
Dah siap, korang dah boleh menjamu selera dan sesuai juga untuk bawa bekal.

Selamat mencuba!
Baca juga: Sushi Ikut Tekak Melayu, Ini Cara MUDAH Bagi Anak Suka Makan


Cara Buat Sausage Puff Sedap, Sesuai Untuk Sarapan & Bekal Untuk Anak

Apa kata cuba resipi Sausage Puff paling mudah ni. Memang mudah dan sedap. Anak-anak pun suka.
Jadi jika hari-hari menu yang sama tentu bosan juga. Ibu pun pening kepala tak ada idea anak masak apa lagi.
Ada para ibu-ibu lebih suka menyediakan sarapan pagi sendiri daripada membeli di kedai.
Baca juga: Resipi Coney Sausage Ala A&W, Isi Padat & Lagi Puas Makan!
Ada juga anak yang cerewet tidak suka membeli makanan di kantin.
Jom lihat cara buat Sausage puff untuk sarapan dan bekalan anak ke sekolah.
Nak buat menu potluck pun boleh! Jom lihat resipi yang dikongsi oleh Azie Surip.
Resipi Sausage Puff
Bahan-bahan:
Sosej
Puff pastri
Biji bijan untuk hiasan
Cara-cara penyediaannya:
1. Satu sosej di letakkan di atas pastry puff yang telah di potong.

2. Kemudian lipat secara bersilang. Rujuk gambar untuk membuat lipatan begitu.

3. Lakukan lipatan secara bersilang sehingga menutupi sosej. Kemudian bakar suhu 180’c selama 30 minit. Letak biji bijan untuk hiasan.

Siap!

Sesuai sekali untuk jamuah potluck anak sekolah. Pasti licin satu kelas. Apa lagi jom buat menu yang paling mudah ni.
Selamat mencuba.

Sumber: Azie Surip


Cara Buat Scrambled Egg Macam Dekat Hotel, Ikut Tips Ini

Sarapan yang ringkas dan sihat, scrambled egg antara menu jadi pilihan ramai yang dipadankan dengan roti.
Jika korang kreatif, boleh pelbagaikan variasikan scrambled egg yang korang sediakan untuk mengelakkan rasa bosan dengan rasa yang sama setiap pagi.
Jom ikut tips ini jika nak dapatkan scrambled egg sedap macam dekat hotel.

Antara bahan-bahan asas yang diperlukan selain telur adalah serbuk lada sulah dan lada hitam, garam halus dan mentega.

Baca juga: Cara Buat Tortilla Chips Cicah Telur Hancur, ‘Breakfast Dip’ Gitu

Susu dan butter adalah dua bahan wajib ada untuk menghasilkan scrambled egg yang moist dan sedap seperti korang makan di hotel.
Kenapa scramblend egg yang disediakan di hotel itu nampak sedap dan menggoda, tapi bila buat sendiri tak semengah hasil kejadiannya, kadang menjadi, kadang -kadang tak seperti diharapkan. Nak tak nak kenalah makan juga.
Sentiasa gunakan kuali non stick agar telur tidak lekat atau mudah hangus.
Jika ingin warna kuning cerah pada scrambled egg, masak sekejap je dan masa kacau telur tu jangan sampai berbuih ye. Bila mengeras dan masak terus angkat, jangan biar lama di atas kuali. Bimbag terlur akan keras dan kering kerana kuali masih panas.

Variasikan Scrambled Egg

Untuk mengelakkan rasa bosan dengan rasa yang sama, korang boleh campurkan di dalam telur bawang Holland, cili benggala, cendawan cincang, keju, daging atau sosej.
Berikut resipi ringkas scrambled egg yang mudah.
Bahan-bahan:
4 biji telur
1/4 cangkir susu
1 sudu salted butter
Cara-caranya:
1. Campurkan telur bersama bahan lain, kacau rata.
2. Panaskan mentega dalam kuali menggunakan api sederhana.
3. Tuangkan adunan telur dalam kuali kemudian kecilkan api.
4. Apabila telur mula keras, terus kacau supaya telur tidak berketul dan masak sekata.
5. Tutup api dan scrambled egg sedia dihidangkan.


Cara Buat Sendiri Apple Cider Di Rumah, Banyak Khasiatnya Yang Ramai Tak Tahu

Pernah dengar tentang cuka epal? Cuka epal atau apple cider vinegar (ACV) sebenarnya ialah jus epal yang telah melalui proses penapaian.
Proses ini menukarkan jus epal kepada asid asetik. Sebab itulah rasa cuka epal agak masam dan tajam.
Bukan sekadar cuka biasa, cuka epal memiliki banyak nutrien yang baik untuk badan.
Puan Siti Hazneza ada berkongsikan cara membuat apple cider homemade. Ada epal banyak kat rumah tu boleh cuba buat!
CARA BUAT APPLE CIDER HOMEMADE
Bahan-bahan:

Epal
Gula (jika mahu)
Kulit kayu manis
Bunga cengkih (sebenarnya mereka guna allspice tetapi bunga cengkih lebih mudah didapati di Malaysia)
Air

Cara-cara:
1. Epal Granny Smith dan Royal Gala yang sudah mula lesu. Tujuh biji semuanya.

2. Kupas semua epal.

3. Dadukan epal dan masukkan dalam blender. Tambah air secukupnya dan kisar.

4. Anda boleh tapis sekarang atau masak terus dengan pulpa epal dan tapis kemudian.

5. Saya masak terus epal yang dimesin dan saya tambah sekali ganda air (sebab ramai nak minum).
Saranan saya, hanya tambah sedikit sahaja air supaya rasa epal lebih kuat.
Masukkan 2 sudu makan gula, 2 inci kulit kayu manis dan 3-5 kuntum bunga cengkih.

6. Panaskan atas api perlahan sehingga mendidih tetapi tidak perlu sampai menggelegak. Boleh minum terus atau tapis sehingga jernih.
Saya tapis sekali dengan penapis teh yang dari kain (seperti di kedai mamak tu).

7. Hidangkan panas atau suam. Manis epal dan rempah-ratus yang hangat memang sedap ketika hujan atau mengeteh (mengepal?) sambil borak-borak.

Jom kita semak khasiat cuka epal untuk kesihatan tubuh!
8 KHASIAT CUKA EPAL UNTUK TUBUH

Mengawal paras gula dalam darah.
Mencegah penyakit jantung.
Membantu dalam menurunkan berat badan
Kaya dengan antioksida
Baik untuk sistem penghadaman
Penawar bagi psoriasis kulit kepala
Bersifat antibakteria
Meningkatkan ketahanan badan dalam aktiviti bersukan

Kredit: Siti Hazneza Abdul Hamid


Cara Buat Serawa Durian Yang Bau Harum Semerbak, Sedap Cicah Roti!

Musim durian dah tiba kan? Selain dari pulut durian, serawa durian pun orang akan wajib buat. Cicah roti makan petang-petang sedapnya.
Kalau ada yang tak pernah buat menu pencuci mulut ni, jom ikut resipi step by step di bawah. Mudah je cara nak buat, jom sama-sama cuba buat nanti ya!
Baca juga: Cara Buat Tempoyak Tak Berkulat & Tahan Lama, Ada Petua Kalau Tak Nak Masam
RESIPI SERAWA DURIAN
Bahan-bahan:

Durian
Santan
Gula melaka
Daun pandan
Garam

Cara-cara:

Masukkan air. Letak gula melaka dan daun pandan.

Biarkan sehingga air mendidih dan gula melaka cair.

Kemudian masukkan santan.

Kacau-kacau sedikit sehingga rata.

Kemudian terus masukkan durian. Api jangan kuat. Kacau sekejap-sekejap supaya tidak berketul. Masak perlahan sehingga rasa durian meresap bersama kepekatan kuah.

Masak sehingga mencapai kepekatan yang anda suka. Masukkan garam secukup rasa.

Siap! Selaamt mencuba.

Kredit: Ruqayyah Farhani


Cara Buat Serbuk Kunyit Homemade. Bau Lagi Wangi & Asli Tanpa Pengawet

Kalau ada yang tanam pokok kunyit di rumah, boleh hasilkan sendiri serbuk kunyit homemade.
Boleh ikut cara yang dikongsikan oleh Sue Tiez di bawah untuk membuat serbuk kunyit.
Yang penting kalau buat sendiri, lebih bersih dan bebas bahan pewarna serta bahan pengawet.
Serbuk Kunyit Homemade
Beberapa hari lepas saya ada tuai kunyit dan share di sini cuba buat serbuk kunyit sendiri. Ini lah hasilnya. Dapat la 1 botol serbuk kunyit dari isi kunyi yang tak seberapa banyak tu.

Warna dan aroma kunyit buatan sendiri lebih terang dan wangi. Yang pasti ia lebih bersih dan bebas bahan pewarna, bebas pengawet dan orginal.
Cara buat:
1. Cuci sebersih-bersihnya kunyit tu guna berus. Tak perlu kupas kulitnya. Kalau guna berus pasti bersih.
2. Potong nipis dan jemur/keringkan (saya ambil masa 2 hari saja untuk keringkan sebab panas terik dari pagi sampai petang). Nak cuba keringkan guna oven atau air fryer pun boleh. Ada kawan-kawan kata boleh. Saya lebih suka cara semulajadi.

3. Selepas kunyit dah betul-betul kering, gunakan pengisar untuk bahan-bahan kering dan blanderkan kunyit tu sampai halus. Kemudian tapis guna pengayak tepung. Kalau perlu ulang berkali2 proses2 ni sampai dapat serbuk kunyit yang dikehendaki.

Ini hasilnya. Sekian.

Kredit: Suez Tiez
Baca juga: Jom Buat Fish Cake Homemade. Dijamin Bersih, Suci & Halal


Cara Buat Singgang Daging Sedap & Lazat, Raya Haji Nanti Boleh Cuba Masak!

Hari Raya Korban bakal tiba tidak lama lagi. Pasti ramai yang sudah mula mencari resipi daging untuk dimasak nanti kan? Haa, resipi singgang daging ni wajib kalian cuba.
Hidangan ini terkenal di Kelantan dan Terengganu. Pasti ramai yang tak pernah merasa hidangan.
Boleh simpan siap-siap resipi ini, nanti bolehlah masak untuk seisi keluaga. Gandingkan dengan telur dadar, ulam dan budu pasti memikat selera!
Baca juga: Petua Paling Mudah Nak Lembutkan Daging, Hanya Perlu Letak ‘Satu Bahan’ Ini
RESIPI SINGGANG DAGING SEDAP & LAZAT
Bahan-bahan:

Daging
Bawang putih
Bawang merah
Lengkuas
Belacan
Cili api
Serai yang dititik
Asam keping
Daging

Cara-cara:

Ketuk semua bahan-bahan terlebih dahulu. Hiris nipis daging.

Masukkan air sehingga menddih. Kemudian baru masukkan semua bahan kecuali asam keping.

Bila bahan tadi dah masak atau air dah mendidih, baru masukkan daging.

Tunggu daging separuh masak, masukkan pula asam keping.

Kemudian perasakan dengan garam dan gula (atau guna gula melaka).

Renehkan daging sehingga empuk. Siap untuk dimakan.

Nampak sedap kan hindangan daging singgang ni? Anda semua boleh cuba masak nanti ya. Selamat mencuba!
Kredit: Shareena Nana
Baca juga: Cara Buat Daging Bakar Harimau Menangis & Sos Ala Thai


Cara Buat Singgang Pedas ‘Pantai Timur’, Guna Ikan Kerisi Kalau Nak Lagi Sedap

Rupanya asam pedas ada banyak versi. Salah satunya adalah versi pantai timur yang dipanggil singgang pedas.
Cara penyediaanya juga sangat senang sebab tak perlu tumis, cuma rebus saja. Menu ini juga sangat sesuai untuk yang sedang diet.
Nak cuba? Jom ikut resipi yang dikongsikan oleh Nurul Afidah Catalyst di bawah.
RESIPI SINGGANG PEDAS CARA PANTAI TIMUR
Bahan-bahan:

Ikan kerisi saiz sedang 4 ekor
Bawang besar 1biji*
Bawang putih 2 ulas*
Kunyit 1/2 inci (boleh ganti serbuk kunyit)*
Lengkuas 1/4 inci*
3 tangkai lada kering yang direbus (cili kisar pun boleh)*
5 keping asam keping (boleh ganti air asam jawa)
Daun kesum
Bunga kantan belah 2
Bendi (tadi takde)
Garam & serbuk perasa

Cara-cara:
1. Kisar bahan bertanda (*) dengan air.
2. Masukkan bahan kisar dalam periuk bersama asam keping dan bunga kantan. Biarkan sehingga air mendidih.
3. Masukkan ikan dan daun kesum, tambah air mengikut kepekatan yang kita nak.

4. Masukkan garam dan serbuk perasa, bila ikan dah masak boleh tambah bendi. Siap! Sedap dan serious mudahh

Makan dengan sambal pauh, ada pulak ikan keringg. Selamat mencuba!
Kredit: Nurul Afidah Catalyst


Sira Labu Berkilat Cara Mudah, Manisan Wajib Kenduri Kahwin Kelantan

Sira Labu manisan yang sangat sinonim dengan rakyat Kelantan. Tatkala masjid kenduri kahwin, ia merupakan salah satu manisan yang disajikan kepada tetamu.
Begitu juga di majlis-majlis kenduri kendara dahulu kala. Sira Labu adalah salah satu manisan wajib ada. Namun kini, agak jarang menjumpai manisan ini.
Baca juga: Resipi Cek Mek Kelantan Guna 4 Bahan, Sangat Mudah & Sedap
Alang-alang tengah cerita bab labu, kat sini daku kongsikan sekali apakah khasiat labu ni pada tubuh badan kita sehinggakan Rasulullah SAW sendiri suka makan labu ini.
Antara kebaikan Labu ialah amat berkhasiat dan boleh di makan daripada daun, buah sehinggalah kepada bijinya. Jika isi labu bagus untuk jantung dan usus, daun untuk ubati luka maka biji pula bagus di kalangan wanita terutama yang telah berada di dalam golongan menopause.
Ia juga kaya dengan vitamin A dan C. Makan labu baik untuk jantung dan mengandung serat, kalium dan vitamin C yang sangat baik untuk jantung. Aisyah (ra) juga pun pernah diperintahkan oleh Rasulullah SAW ketika memasak untuk menambahkan labu yang lebih banyak karena dapat memperkuatkan jantung.
Bagi anda yang teringin nak rasa atau rindu nak makan dessert ini, Nor Azneyani Zakaria ada kongsikan resipinya. Lembut berkilat hasilnya! Persis air tangan orang tua dulu-dulu. Pasti sedap. Jom cuba!

Resipi Sira Labu

Bahan-bahan:

1 biji labu
5 keping gula melaka
2 sudu makan gula
2 helai daun pandan
Kapur makan secukupnya

Cara memasak:
1. Bersihkan labu dan potong menjadi kepingan ‘wedges’ sederhana tebal. Kulit labu terpulang. Boleh dikupas atau dibiarkan sahaja.
2. Lumur kepingan labu tadi dengan kapur makan dan biarkan selama 3 jam. Selain dilumur, anda juga boleh merendamnya dengan air kapur. Tujuan kapur digunakan adalah supaya labu tidak lembik dan hancur apabila disira.
3. Cukup masa, bersihkan sisa kapur pada kepingan labu dan basuh bersih. Toskan.
4. Masukkan labu, daun pandan, gula dan gula melaka ke dalam periuk. Tidak perlu tambah air.
5. Masak guna api perlahan sehingga labu masak dan meresap bahan sira.
6. Angkat, sejukkan dan sedia untuk dinikmati.

Memang mudah saja kan? Tinggal sejukkan kemudian sedia untuk dinikmati.
Selamat mencuba!
Baca juga: Jom Buat Lepat Labu Inti Kelapa Yang Lembut Dan Sedap, Guna Cara Ini


Cara Buat Sira Roti, Resipi Legend Turun-Temurun. Makan Sejuk-Sejuk Sedap Sangat!

Cara buat sira roti ini merupakan hasil perkongsian oleh Mleisya. Menurutnya, resipi ini merupakan resipi turun-temurun dari neneknya.
Jarang jumpa orang buat sira roti ni kan? Rasa dia sangat sedap, lagi-lagi kalau makan sejuk-sejuk baru lepas keluar dari peti ais.
Baca juga: Roti Asyik Tak Habis, Buat Roti Telur Berhantu Macam Ni Confirm Laku!
Resipi Sira Roti
Bahan-bahan:

Roti
Santan
Telur
Daun pandan
Esen vanilla
[email protected]

Cara-cara:
1. Belah roti kepada 2. Telur 3 biji.

2. Mula-mula salut roti dengan telur, kemudian gorengkan. Angkat dan toskan.

3. Masak santan bersama 3 cawan air sampai mendidih. Masukkan sebiji telur, 1 sudu kecil esen vanilla, daun pandan, garam dan gula secukup rasa. Kacau sampai kuah menjadi sedikit pekat dan tak cair sangat.

4. Kemudian baru masukkan roti yang sudah siap digoreng tadi. Biarkan kuah meresap ke dalam roti dalam 15 minit baru tutup api.
5. Sejukkan terlebih dahulu sebelum masukkan ke dalam peti ais, jangan simpan panas-panas. Selamat mencuba!

Kredit: Mleisya Scarf


Cara Buat Sos Ayam Mangga Homemade, Buat Jual Pun Pasti ‘Laku Keras’

Siapa yang suka makan ayam mangga? Nak buat ayam goreng senang saja, mangga pula tinggal parut je. Tinggal satu lagi bahan yang sos ayam mangga.
Rupanya mudah sangat cara nak buat sos ayam mangga homemade macam kat kedai tu. Bila dah pandai buat sendiri, boleh buat jual pula.
Resipi hasil perkongsian oleh Cikgu Afy AL Habibi ini telah mendapat ribuan shares di laman sosial Facebook. Jom cuba!
RESIPI SOS AYAM MANGGA HOMEMADE
Bahan-bahan untuk membuat kuah sos thai:

Sos Cili Thai

Wajib guna jenama seperti yang cikgu tunjukkan untuk rasa yang menyengat.

Kicap pekat
Air kosong
Cili Merah
Lemon
Bawang putih jeruk
Bijan disangai (untuk ditabur dalam sos colek pada akhirnya)

Perhatian: Garam, gula @ nisse tidak diperlukan seperti bahan yang tersedia dalam gambar.
Cara-cara penyediaan:
1. 8 tangkai cili padi dikisar bersama 2 labu bawang putih jeruk (dibuang kulit dan tangkainya).
2. Kisar bersama air dalam bawang jeruk. Kisaran sedikit halus.

3. Dalam periuk, masukkan 5 senduk sos Thai.  (tak perlu buka api lagi)

4. Masukkan bahan yang telah dikisar tadi.

5. Tuang segelas air.

6. Perahkan sebiji lemon tanpa biji. Pasang api dapur paling perlahan.

7. Kemudian masukkan satu sudu besar kicap pekat (tak penuh). Nanti agak-agak sebab kita tak nak kuahnya terlalu gelap warnanya.

8. Untuk memekatkan kuah, masukkan campuran 1/2 sudu besar tepung jagung dan 1/3 cawan air kosong.

9. Kacau sehingga kuah mendidih sebelum ditutup api. Jika terlalu pekat, bolehlah ditambahkan lagi sedikit air.
*tak perlu tambah garam gula sebab sos pencicah tu memang secukup rasa dengan kuantiti yang cikgu gunakan*

10. Bahan-bahan lengkap untuk menyediakan colek ayam.

11. Hidangan colek ayam kita.

Kredit: Afy AL Habibi


Cara Buat Sos Black Pepper Rasa ‘Premium’ Tapi Guna Bahan Mudah

Bukan sahaja sos cili dan sos tomato, sos black pepper juga sering menjadi pilihan ramai untuk dinikmati bersama meatball, chicken chop dan pelbagai lagi. Ada yang nak tahu cara buat sos black pepper di rumah?
Kalau ada yang berminat nak buat, jom lihat perkongsian oleh saudara Ahmad Ilmi Ghazali di bawah. Resipi sos black pepper ini sememangnya setaraf restoran 5 bintang kerana rasanya yang ‘premium’.
Lihat resipi lengkap di bawah. Selamat mencuba!
Cara Buat Sos Black Pepper
Bahan-bahan:

2 sudu besar butter
1 biji bawang holand (potong dadu)
2 sudu besar tepung gandum
2~3 cawan air
5 sudu besar kicap manis
Sos tiram 1 sudu besar
Black pepper 1 sudu besar
1 kiub pati ayam
500ml susu full cream
Garam & gula (secukupnya
Meatball & fries

Cara-cara:
1. Cairkan butter. Kemudian masukkan bawang holland dan tumis sehingga wangi dan warna bertukar keperangan.

2. Kemudian masukkan pula tepung dan tumis sebentar.

3. Masukkan 2 cawan air, kacau sehingga sebati dan masukkan kiub pati ayam, black pepper, sos tiram dan kicap manis. Kacau lagi sehingga sebati dan tutup api.

4. Masukkan sos tadi ke dalam pengisar. Kemudian kisar sehingga semua bahan hancur untuk dapatkan tekstur yang smooth semasa dimakan nanti.

5. Bila dah siap kisar, tapis dan masukkan semula ke dalam kuali. Biarkan sehingga kuah mendidih dan sedikit pekat.

6. Kemudian masukkan susu full cream dan kacau sebati.

7. Perasakan dengan garam dan gula secukupnya. Kalau kuah dah sempurna, boleh tutup api dan siap kuah premium sos black pepper untuk dimakan bersama meatball atau mengikut selera anda.

Kredit: Ahmad Ilmi Ghazali
Baca juga: Resipi Kek Batik Horlick Cheese, Rasa Memang Sedap & Tak Muak


Cara Buat Sos Bolognese Tanpa Sos Segera, Tak Cukup Satu Pinggan!

 PENULIS
myResipi

 KATEGORI
Artikel

 POSTED ON
2020-09-17 04:24:44

Spaghetti Bolognese sememangnya merupakan makanan Itali yang cukup digemari oleh ramai orang, tidak hairanlah kalau pergi ke pasaraya pasti sos segera Bolognese ini akan laku terjual. Sebenarnya, korang masih boleh buat sos Bolognese ini tanpa memerlukan sos segera pun! Jom ikuti perkongsian dari Wanie Dazar menerusi laman Facebook.

Kredit: Wanie Dazar

Bahan-bahan:

400gm Spaghetti/Macaroni (untuk resipi ini, saya gunakan macaroni)
Olive oil (untuk menumis)
400gm daging cincang
1 labu bawang holland (dipotong dadu)
1 tin tomato puri (nak pedas tambah cili kering kisar sikit kalau nak ikut tekak sendiri yang suka pedas la)
1 tin hirisan cendawan butang (optional)
1 sudu besar Oregano Flakes
1/2 sudu Serbuk Blackpepper (nak lebih pun boleh)
1 kiub pati ayam knorr (optional)
Garam & gula secukup rasa

Cara-caranya:

Celurkan macaroni yang telah disediakan sehingga lembut dan masak. Kemudian, biarkan ia sejuk seketika.

Tumis bawang holland yang sudah dipotong dadu tadi dengan sedikit minyak. Tumis sehingga naik bau. Kalau inginkan rasa-rasa pedas, boleh masukkan sedikit cili kisar.

Kredit: Wanie Dazar

Kemudian, masukkan daging kisar yang sudah dibasuh dan dibuang darahnya.

Kredit: Wanie Dazar

Kerap gaulkan sehingga air daging semakin kering dan agak garing.

Kredit: Wanie Dazar

Kemudian, masukkan tomato puri dan kacaukan bahan tumis sehingga rata dan sebati. Biarkan ia masak seketika.

Kredit: Wanie Dazar

Setelah cukup masak, tambahkan air rebusan daging ataupun 1 cawan air.

Kredit: Wanie Dazar

Masukkan blackpepper, oregano, garam dan gula dan gaulkan sehingga rata dan sebati.

Kredit: Wanie Dazar

Apabila kuah sudah mendidih dan sedikit pekat, masukkan cendawan butang.

Kredit: Wanie Dazar

Siap untuk dimakan bersama spaghetti atau macaroni! Selamat mencuba!

Kredit: Wanie Dazar

G

M

T

Detect languageAfrikaansAlbanianAmharicArabicArmenianAzerbaijaniBasqueBelarusianBengaliBosnianBulgarianCatalanCebuanoChichewaChinese (Simplified)Chinese (Traditional)CorsicanCroatianCzechDanishDutchEnglishEsperantoEstonianFilipinoFinnishFrenchFrisianGalicianGeorgianGermanGreekGujaratiHaitian CreoleHausaHawaiianHebrewHindiHmongHungarianIcelandicIgboIndonesianIrishItalianJapaneseJavaneseKannadaKazakhKhmerKoreanKurdishKyrgyzLaoLatinLatvianLithuanianLuxembourgishMacedonianMalagasyMalayMalayalamMalteseMaoriMarathiMongolianMyanmar (Burmese)NepaliNorwegianPashtoPersianPolishPortuguesePunjabiRomanianRussianSamoanScots GaelicSerbianSesothoShonaSindhiSinhalaSlovakSlovenianSomaliSpanishSundaneseSwahiliSwedishTajikTamilTeluguThaiTurkishUkrainianUrduUzbekVietnameseWelshXhosaYiddishYorubaZulu

AfrikaansAlbanianAmharicArabicArmenianAzerbaijaniBasqueBelarusianBengaliBosnianBulgarianCatalanCebuanoChichewaChinese (Simplified)Chinese (Traditional)CorsicanCroatianCzechDanishDutchEnglishEsperantoEstonianFilipinoFinnishFrenchFrisianGalicianGeorgianGermanGreekGujaratiHaitian CreoleHausaHawaiianHebrewHindiHmongHungarianIcelandicIgboIndonesianIrishItalianJapaneseJavaneseKannadaKazakhKhmerKoreanKurdishKyrgyzLaoLatinLatvianLithuanianLuxembourgishMacedonianMalagasyMalayMalayalamMalteseMaoriMarathiMongolianMyanmar (Burmese)NepaliNorwegianPashtoPersianPolishPortuguesePunjabiRomanianRussianSamoanScots GaelicSerbianSesothoShonaSindhiSinhalaSlovakSlovenianSomaliSpanishSundaneseSwahiliSwedishTajikTamilTeluguThaiTurkishUkrainianUrduUzbekVietnameseWelshXhosaYiddishYorubaZulu

Text-to-speech function is limited to 200 characters

Options : History : Feedback : Donate
Close


Cara Buat Sos Thai Homemade, Cicah Dengan Apa Pun Sedap!

Mudah saja cara buat sos thai homemade. Kalau makan keropok keping, jemput-jemput atau ayam bakar wajib cicah sos thai ni.
Jika sebelum ini kita biasa beli saja, apa kata kali ini kita cuba buat sendiri pula di rumah. Selepas ini tak perlu beli di kedai dah, jimat!
Kalau nak tahu cara membuatnya, ikut saja resipi lengkap yang dikongsikan oleh Tg Khuzanika di bawah. Selamat mencuba!
Baca juga: Cucur Ketam Crispy, Sedap Makan Panas-Panas Cicah Sos. Guna Bahan Mudah Je!
CARA BUAT SOS THAI HOMEMADE
Bahan-bahan:

10 biji cili api merah
5 biji cili padi hijau
2 biji cili besar merah
3 ulas bawang putih
1 cawan air masak
1 cawan gula
1/2 cawan cuka
1 sudu kecil garam
1/4 cawan sos cili
Sedikit ajinamoto
1 sudu kecil tepung ubi (bancuh dengan sedikit air)
Bijan – disangai

Cara-cara:
1. Kisar kasar cili api merah, cili padi hijau, cili besar merah dan bawang putih.
2. Kemudian masukkan bahan kisar dan bahan-bahan lain ke dalam periuk kecuali tepung ubi dan bijan.
3. Masak kesemuanya sehingga menggelegak. Kemudian kecilkan api dan masukkan tepung ubi, biarkan mereneh.
4. Apabila kuah dah pekat dan cantik, taburkan bijan. Tapi pastikan jangan terlalu pekat kan.
5. Tambah apa yang perlu. Pastikan rasa cukup masam, manis dan masin.

Kredit resipi dan gambar: Tg Khuzanika
Baca juga: Cucur Kucai Rangup Di Luar Lembut Di Dalam, Sekejap Je Dah Siap!


Cara Buat Sotong Sumbat Bakar Dalam Daun Pisang, Terangkat Dibuatnya!

Ada yang rasa nak makan sotong sumbat bakar tak? Apa kata korang follow resipinya di sini.
Mudah sangat cara penyediaannya. Buat sambal macam biasa dan sediakan bahan untuk sumbat sotong.
Memang sedap sangat. Makan dengan nasi putih panas je pun, boleh terangkat dibuatnya!
Baca juga: Cara Cuci Sotong Supaya Kekal Pejal & Tak Berair, Tak Perlu Rebus Lagi Sebelum Masak
Kalau nak makan kat luar boleh tahan mahal juga harganya. Apa kata korang masak sendiri kat rumah. Follow je perkongsian resipi dari Nor Seri Azlina Bustani ni.
Confirm puas hati dengan hasilnya. Lagi sedap dari makan kat kedai ikan bakar tu tau. Duit poket pun jimat!
Nak lagi sedap, korang bakar sotong ni atas daun pisang.
Fuh! Bau wangi ala-ala makan ikan bakar kat kedai. Hari ni masak, esok mesti terbayang nak makan lagi tau.
Kalau korang nak sotong bakar tu lagi pedas, korang boleh masukkan potongan cili api di dalamnya. Barulah nikmat nak makan nanti.
Resipi Sotong Sumbat Bakar

Bahan untuk sumbat sotong:
Bawang merah
Bawang putih
Lada sulah
Telur
2 sudu besar mayonis
Bahan untuk sambal:
Cili kering
Bawang merah
Belacan
Serai sebatang
5 biji buah keras
Air asam jawa
Gula melaka
2 sudu besar santan kotak
Garam
Cara sumbat sotong:

1. Tumis bawang merah dan bawang putih.
2. Bila bawang dah separa masak, masukkan telur dan lada sulah.
3. Perasakan dengan garam. Nak letak cili api pun boleh kalau nak pedas.
4. Lepas masak letak 2 sudu besar mayonis.
5. Kemudian, sumbat ke dalam sotong yang dah dibersihkan tadi.
6. Kepala dan badan cucukkan dengan lidi.
7. Kemudian, bakar sotong dalam pan.
8. Ketepikan bila dah masak dan gunting tengah-tengah badannya.
Cara masak sambal:

1. Tumis sambal seperti biasa.
2. Bila sambal dah masak, salutkan sotong dengan sambal.
3. Bakar atas pan sehingga masak. Siap!
Nota tambahan: Sotong ni kena cucuk guna lidi ye. Supaya tak putus-putus bila di gunting-gunting nanti. Sotong akan tercantum sampai lah siap di bakar. Mudah kerja membakar nanti. Telur yang dah sumbat dalam sotong pun tak berterabur. Sotong ni kena gunting. Senang korang nak makan nanti.
Selamat mencuba.

Sumber: Nor Seri Azlina Bustani


Cara Buat Stok Bahan Kisar Supaya Tahan Lama, Mudah Bila Nak Masak!

Bulan Ramadan bakal tiba tidak lama lagi. Bagi memudahkan ibu-ibu yang bekerja, jom buat stok bahan kisar ini untuk masak sahur dan berbuka dengan cepat.
Bila dah ada stok cili kisar dan bawang kisar ni, tak perlu susah-susah nak kupas bawang setiap kali masak.
Tapi ada petua yang perlu diikuti supaya bahan kisar tersebut tahan lama dan tidak rosak. Jom baca resipi lengkap di bawah.
Baca juga: Jom Buat Stok Sambal Penyet Untuk Ramadan, Makan Dengan Lauk Apa Pun Sedap
PETUA STOK BAHAN KISAR TAHAN LAMA

RESIPI CILI KISAR
Bahan-bahan:

Cili kering
Garam
3 biji bawang besar
1 labu bawang putih (8 @9 ulas)

Cara-cara:

Gunting cili kering dalam 1 inci.
Masukkan ke dalam penapis yang berlubang untuk membuang biji cili.
Kemudian masukkan ke dalam periuk dan rebus cili sehingga mendidih.
Letakkan satu sudu besar garam dalam rebusan dan kacau sebentar.
Bila dah mendidih, tutup api.
Basuh cili di bawah aliran air paip untuk mengeluarkan saki baki biji cili.
Masukkan cili yang sudah dibasuh ke dalam pengisar.
100gm cili kering kisar bersama 3 biji bawang besar dan 1 abu bawang putih.
Kisar menggunakan air tapis. Bila dah siap kisar, masukkan dalam bekas dan simpan di dalam peti ais.
Cili kisar boleh tahan sehingga sebulan.

RESIPI BAWANG MERAH KISAR
Bahan-bahan:

6 biji bawang besar
10 biji bawang kecil
Minyak masak
Garam

Cara-cara:

Kupas bawang, cuci, keringkan dan hiris kecil.
Kisar bawang bersama minyak masak.
Anggaran minyak masak adalah separuh dari jumlah bawang.
Jika bilangan bawang penuh satu pengisar, gunakan minyak anggaran setengah pengisar.
Bila dah siap kisar, masukkan ke dalam bekas.
Letakkan sesudu garam di atas permukaan bawang kisar sebelum disimpan ke dalam peti ais.
Boleh tahan selama seminggu atau 2 minggu.

RESIPI BAWANG PUTIH KISAR
Bahan-bahan:

5 labu bawang putih
Minyak masak
Garam

Cara-cara:

Kupas bawang, cuci, keringkan dan hiris kecil.
Kisar bawang bersama minyak masak.
Anggaran minyak masak adalah separuh dari jumlah bawang.
Jika bilangan bawang penuh satu pengisar, gunakan minyak anggaran setengah pengisar.
Bila dah siap kisar, masukkan ke dalam bekas.
Letakkan sesudu garam di atas permukaan bawang kisar sebelum disimpan ke dalam peti ais.
Boleh tahan selama seminggu atau 2 minggu.

Kredit: Ani Zam
Baca juga: Tips Simpan Lauk Frozen Tahan Sepanjang Ramadan, Nak Sahur Tinggal Panaskan Saja


Cara Buat Stok Pati Kurma Untuk Sahur, Pasti ‘Kenyang’ Sampai Berbuka

Jika anda jenis yang suka sahur ringan-ringan saja, boleh cuba buat pati kurma homemade ini. Sangat memudahkan anda untuk bersahur.
Cuma tinggal campur pati kurma dengan susu dan boleh terus minum. Nampak simple kan tapi minuman ini boleh membuatkan perut anda kenyang dan bertahan sampai waktu berbuka.
Nak cuba? Jom buat nanti dengan menggunakan resipi perkongsian oleh Nadia Latfi di bawah.
RESIPI PATI KURMA HOMEMADE
Bahan-bahan:

Kurma

Cara-cara:
1. Buang biji dan basuh bersih kurma.
2. Kukus kurma selama 20 minit.
3. Kisar kurma menggunakan pengisar sehingga hancur.
4. Simpan dalam bekas dan letakkan dalam peti sejuk.

5. Bila nak minumm, campurkan 2 sudu pati bersama susu. Sedia untuk diminum! Boleh campur madu, badam, kismis dan apa-apa yang sesuai.

Kredit: Nadiah Latfi


Cara Buat Sup Ayam Siam Masam-Masam Pedas, Punya Rasa & Aroma Tersendiri

Jom cuba Resipi Sup Ayam Siam ini. Rasa sup yang masam-masam pedas, hanya sup siam yang beri rasa dan aroma sebegitu. Unik bukan?
Mudah saja cara penyediaannya yang telah dikongsikan oleh saudara Khairul Abdullah di laman sosial Facebook beliau. Jom lihat cara membuatnya di bawah. Selamat mencuba!
Resipi Sup Ayam Siam
Bahan-bahan:

½ ekor ayam dipotong ikut saiz kesukaan
3 ulas bawang putih ditumbuk
1 inci halia ditumbuk
½ biji bawang besar dimayang halus
1 sudu lemak/kulit ayam
1-2 batang serai diketuk
1-2 helai daun limau purut
½ biji tomato dipotong 4
½ batang carrot dipotong baji
1 sup bunjut
1 ketul kiub pati ayam
3 sudu sos ikan/kicap sotong
1-2 biji limau nipis
Garam secukup rasa

Cara-cara penyediaan:
1. Panaskan periuk dengan sedikit minyak dan tumiskan lemak/kulit ayam agak garing dan masukkan bawang putih, halia, bawang besar dan serai.

2. Tumis sampai harum dan layu, kemudian masukkan air.

3. Bila dah menggelegak, masukkan ayam dan kentang serta sup bunjut dan juga kiub ayam dan kacau sebati.

4. Bila ayam dah masak elok lalu masukkan sos ikan, tomato dan daun limau purut serta cili padi.

5. Perahkan limau nipis ikut kadar kemasama yang disukai. Perasakan dengan garam dan ajinamoto jika suka. Seterusnya taburkan hirisan daun ketumbar. Siap dan sedia untuk dihidangkan. Selamat mencuba!

Kredit: Khairul Abdullah


Cara Buat Sup Ayam Tanpa Minyak, Mudah & Lebih Sihat Untuk Satu Keluarga

Selalu kita ingat kalau buat sup ayam kena tumis dulu baru sedap sebab ada aroma dia, tapi sebenarnya kalau tanpa minyak dan tumis pun sedap sebab minyak dari ayam akan keluar sendiri dan beri cukup rasa. Sup ayam tanpa minyak macam ni sangat sesuai untuk anda yang tengah diet.
Yang penting, kalau buat sup ayam ikut cara ini lebih mudah dan sihat untuk seisi keluarga. Dapat jimat minyak juga alang-alang minyak sekarang tengah mahal.
Baca juga: Cara Buat Sup Ayam Siam Masam-Masam Pedas, Punya Rasa & Aroma Tersendiri
RESIPI SUP AYAM TANPA MINYAK
Bahan-bahan:

Ayam setengah ekor
Bawang merah 6 ulas
Bawang putih 6 ulas
Sehiris halia
Empat sekawan (atau sup bunjut)
Ubi kentang (potong besar supaya tak cepat hancur)
Bawang goreng
Daun sup

Cara-cara:

Tumbuk kasar bawang merah, bawang putih dan halia. Kemudian satukan dalam periuk bersama ayam,
Isi air sehingga ayam tenggelam. Buka api perlahan dan tutup periuk.

Di pertengahan tu boleh letak ubi kentang. Kalau berbuih buih macam ni, belum masak lagi sup dan ayamnya.

Bila terbit minyak asli dari ayam tu, tandanya sup dah masak.

Boleh letak daun sup dan bawang goreng.

Boleh letak garam untuk perasakan serta gula jika suka.
Siap untuk dihidangkan, selamat mencuba!

Kredit: Nik Nur Adilin
Baca juga: Resipi ‘Nasi Goreng’ Tanpa Nasi, Sesuai Untuk Korang Yang Tengah Diet


Cara Buat Sup Ikan Gerenti Tak Hanyir, Hirup Panas-Panas Sedapnya!

Buat anda yang suka menghirup sup wajib cuba cara buat sup ikan gerenti tak hanyir ni. Lagi sedap bila dapat hirup panas-panas. Terasa segar di tekak dengan aroma rempahnya yang wangi.
Jom cuba buat nanti dengan menggunakan resipi perkongsian oleh Umi Watie di bawah. Selamat mencuba!
Cara Buat Sup Ikan Gerenti Tak Hanyir
Bahan-bahan:

3 keping ikan
1 biji bawang merah
2 ulas bawang putih
½ inci halia
1 sdt jintan manis
1 sdt lada hitam
1 sdt jintan putih
1 sdb ketumbar
1 batang kayu manis
1 kuntum bunga lawang
2 biji buah pelaga
4 helai daun salam (bay leaf)
2 biji tomato
Kentang
Lobak merah
Daun sup
Garam

Cara-cara:
1. Mula-mula tumiskan segala jenis bawang dan halia yang dihiris nipis. Masukkan kayu manis, buah pelaga dan bunga lawang. Tumis sampai naik bau.

2. Bila bahan tumis dah wangi dan kekuningan masukkan rempah lain macam lada hitam, jintan manis, jintan putih dan ketumbar. Daun salam jangan dilupakan. Kakchik guna daun segar. Daun salam ni kalau omputih panggil bay leaf. Sama je tu.
Rempah macam lada hitam, jintan dan ketumbar tu buat aroma sup ikan kita wangi dan tidak hanyir. Daun salam tu pula buat rasa ikan kita rasa segar. Sedap uiii. Ini rahsia sup ikan sedap tau.

4. Masukkan air dalam 5 cawan. Biarkan dia mendidih.

5. Masukkan kentang dan lobak yang dah dikukus sekejap.

6. Masukkan juga tomato.

7. Bila dah mendidih, masukkan ikan pilihan. Ikan siakap boleh, ikan jenahak boleh, ikan merah pun boleh. Kakchik guna ikan siakap.

8. Bila nampak ikan dah masak, masukkan garam secukup rasa. Matikan api. Siap untuk dihidangkan.

9. Tapis sup supaya segala rempah tak masuk sekali. Barulah makan nanti tak tergigit buah pelaga. Selamat mencuba!

Kredit: Umi Watie
Baca juga: Cara Buat Sup Telur Chinese Style Ala Menu Hotel


Cara Buat Sup Telur Chinese Style Ala Menu Hotel

Sedapnya Sup Telur Chinese Style ini. Mungkin ada yang pernah mencubanya kan? Biasanya menu ini hanya dihidangkan di hotel.
Buat yang belum pernah merasa, anda boleh cuba membuat sendiri di rumah. Tak perlu tunggu ke hotel atau pergi ke kedai makan lagi.
Jom lihat resipi lengkap cara membuat sup telur ini di bawah yang merupakan hasil perkongsian oleh Zurina Zulkefli ini.
Resipi Sup Telur Chinese Style
Bahan-bahan:

Bawang putih (cincang halus)
Halia (cincang halus)
Kiub pati ayam (tiada MSG)
Filamen ketam (dihiris nipis)
Telur ayam (dibancuh)
Tepung jagung (dibancuh)

Cara memasak:
1. Panaskan air di dalam periuk. Masukkan kiub pati ayam, bawang dan halia. Biarkan sehingga mendidih.
2. Setelah air rebusan mendidih, isi filamen ketam dan biarkan masak.

3. Kemudian, tuangkan bancuhan tepung jagung sedikit demi sedikit sehingga sup menjadi pekat.
4. Kacau sup secara pusingan dan tuangkan bancuhan telur secara perlahan supaya telur tidak bergumpal.

5. Tambahan perasa; secubit garam, sesudu kecil cuka, dan sesudu kecil kicap pekat.
6. Sedia dihidang/dimakan bersama daun bawang & minyak bijan.

Selamat mencuba!

Kredit: Zurina Zulkefli
Baca juga: Resipi Sup Telur Mama Paling Sedap, Anak-Anak Semua Puji!